cyanic-selkie/wikianc huggingface dataset:
തോഷിബ
തോഷിബ കോർപ്പറേഷൻ(തോഷിബ കോർപ്പറേഷൻ, കബുഷികിഗൈഷ ടഷിബ, ഇംഗ്ലീഷ്: / təˈʃiːbə, tɒ-, toʊ-/)ജപ്പാനിലെ ടോക്കിയോ ആസ്ഥാനമായി പ്രവർത്തിക്കുന്ന ഒരു ജാപ്പനീസ് ബഹുരാഷ്ട്ര കമ്പനിയാണ്. ഇൻഫർമേഷൻ ടെക്നോളജി, വിനിമയ ഉപകരണങ്ങൾ, ഇലക്ട്രോണിക് ഘടകങ്ങൾ, മെറ്റീരിയലുകൾ, പവർ സിസ്റ്റങ്ങൾ, വ്യാവസായിക, സാമൂഹിക ഇൻഫ്രാസ്ട്രക്ചർ ഘടകങ്ങൾ, ഉപഭോക്തൃ ഇലക്ട്രോണിക്സ്, ഗാർഹിക ഉപകരണങ്ങൾ, മെഡിക്കൽ ഉപകരണങ്ങൾ, ഓഫീസ് ഉപകരണങ്ങൾ, ലൈറ്റിംഗ്, ലോജിസ്റ്റിക്സ് അതുപോലെ തന്നെ വികസിച്ചുകൊണ്ടിരിക്കുന്ന ക്വാണ്ടം ക്രിപ്‌റ്റോഗ്രഫി പോലുള്ള ഐടി സൊല്യൂഷനുകളും മറ്റും ഇതിന്റെ വൈവിധ്യമാർന്ന ഉൽപ്പന്നങ്ങളിലും സേവനങ്ങളിലും ഉൾപ്പെടുന്നു. യുണൈറ്റഡ് കിംഗ്ഡത്തിൽ സ്ഥിതി ചെയ്യുന്ന തോഷിബ യൂറോപ്പിലെ കേംബ്രിഡ്ജ് റിസർച്ച് ലബോറട്ടറിയിൽ ഇപ്പോൾ വാണിജ്യവൽക്കരിക്കപ്പെട്ടിരിക്കുന്നു. പേഴ്സണൽ കമ്പ്യൂട്ടറുകൾ, ഉപഭോക്തൃ ഇലക്ട്രോണിക്സ്, വീട്ടുപകരണങ്ങൾ, മെഡിക്കൽ ഉപകരണങ്ങൾ എന്നിവയുടെ ഏറ്റവും വലിയ നിർമ്മാതാക്കളിൽ ഒന്നായിരുന്നു ഇത്. ഒരു അർദ്ധചാലക കമ്പനിയും ഫ്ലാഷ് മെമ്മറിയുടെ ഉപജ്ഞാതാവും എന്ന നിലയിൽ, 2010-കളുടെ അവസാനത്തിൽ, അതിന്റെ ഫ്ലാഷ് മെമ്മറി യൂണിറ്റ് തോഷിബ മെമ്മറി, പിന്നീട് കിയോക്സിയ ആയി മാറുന്നതുവരെ, ചിപ്പ് വ്യവസായത്തിലെ മികച്ച 10 എണ്ണത്തിൽ ഒന്നായിരുന്നു തോഷിബ.
ടോക്കിയോ ഷിബൗറ ഡെങ്കി കെ.കെ എന്ന മുൻ നാമത്തിൽ നിന്നാണ് തോഷിബയുടെ പേര് ലഭിച്ചത്. (ടോക്കിയോ ഷിബൗറ ഇലക്ട്രിക് കമ്പനി, ലിമിറ്റഡ്) ഷിബൗറ സീസാകു-ഷോയും (1875-ൽ സ്ഥാപിതമായത്) ടോക്കിയോ ഡെങ്കിയും (1890-ൽ സ്ഥാപിതമായത്) തമ്മിലുള്ള 1939 ലയനമായിരുന്നു. 1978-ൽ കമ്പനിയുടെ പേര് ഔദ്യോഗികമായി തോഷിബ കോർപ്പറേഷൻ എന്നാക്കി മാറ്റി.
ടോക്കിയോ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്തിട്ടുണ്ട്, മാത്രമല്ല നിക്കേയ് 225(Nikkei 225), ടോപിക്സ്(TOPIX)(2018 ഓഗസ്റ്റിൽ രണ്ടും ഉപേക്ഷിച്ചു), നഗോയ സ്റ്റോക്ക് എക്സ്ചേഞ്ച് തു‌ടങ്ങിയവയിൽ ലിസ്റ്റ് ചെയ്യപ്പെട്ടു.
ഒരു നീണ്ട ചരിത്രവും വിപുലമായ ബിസിനസ്സുകളുമുള്ള ഒരു സാങ്കേതിക കമ്പനിയായ തോഷിബ ജപ്പാനിലെ ഒരു വീട്ടുപേരാണ്, കൂടാതെ രാജ്യത്തിന്റെ സാങ്കേതിക വൈദഗ്ധ്യത്തിന്റെ പ്രതീകമായി പണ്ടേ വീക്ഷിക്കപ്പെടുന്നു. 2015-ലെ ഒരു അക്കൗണ്ടിംഗ് അഴിമതിയും 2017-ൽ അനുബന്ധ ഊർജ്ജ കമ്പനിയായ വെസ്റ്റിംഗ്‌ഹൗസിന്റെ പാപ്പരത്തവും തുടർന്ന് അതിന്റെ പ്രശസ്തിയെ ബാധിച്ചു, അതിനുശേഷം നിരവധി മോശം ബിസിനസ്സുകൾ ഉപേക്ഷിക്കാൻ അത് നിർബന്ധിതരായി, ഇത് ഉപഭോക്തൃ വിപണികളിൽ കമ്പനിയുടെ നൂറ്റാണ്ട് നീണ്ട സാന്നിധ്യം ഇല്ലാതാക്കുന്നു.
തുടക്കം
1939 ൽ ടോക്കിയോ ഷിബൗര ഡെൻകി ആണ് തോഷിബ കമ്പനി സ്ഥാപിക്കുന്നത്. 1978 ൽ കമ്പനിയുടെ പേര് തോഷിബ കോർപ്പറേഷൻ എന്ന് ഔദ്യോഗികമായി മാറ്റി. തോഷിബയെ നാല് ഗ്രൂപ്പുകളായി തിരിച്ചിരിക്കുന്നു: ഡിജിറ്റൽ പ്രൊഡക്റ്റ്സ് ഗ്രൂപ്പ്, ഇലക്ട്രോണിക് ഡിവൈസ് ഗ്രൂപ്പ്, ഹോം അപ്ലയൻസസ് ഗ്രൂപ്പ്, സോഷ്യൽ ഇൻഫ്രാസ്ട്രക്ചർ ഗ്രൂപ്പ് എന്നിവയാണിവ. ചൈനീസ് കമ്പനിയായ മിഡിയ ഗ്രൂപ്പ് 2016 ൽ തോഷിബ ഹോം അപ്ലയൻസസ് ഗ്രൂപ്പിന്റെ 80.1 ശതമാനം ഓഹരികൾ വാങ്ങുകയുണ്ടായി.
ചരിത്രം
ടോക്കുഗാവ / എഡോ കാലഘട്ടത്തിലെ ആദ്യത്തെ ഉൽ‌പാദനപരമായ കണ്ടുപിടിത്തക്കാരിൽ ഒരാളായ തനക ഹിസാഷിഗെ സ്ഥാപിച്ച ആദ്യത്തെ കമ്പനിയാണ് തനക സീസാകുഷോ (田中 製作 Tan, തനക എഞ്ചിനീയറിംഗ് വർക്ക്സ്). 1875 ജൂലൈയിൽ സ്ഥാപിതമായ ടെലിഗ്രാഫ് ഉപകരണങ്ങൾ നിർമ്മിക്കുന്ന ആദ്യത്തെ ജാപ്പനീസ് കമ്പനിയാണിത്. സ്വിച്ചുകളും മറ്റ് ഇലക്ട്രിക്കൽ, കമ്മ്യൂണിക്കേഷൻ ഉപകരണങ്ങളും കമ്പനി നിർമ്മിക്കുന്നു. തനകയുടെ വളർത്തുപുത്രനാണ് കമ്പനിയുടെ അവകാശം ലഭിച്ചത്. പിന്നീട് ഇപ്പോഴത്തെ തോഷിബ കമ്പനിയുടെ പകുതിയായി. തനക സീസാകുഷോയിൽ ജോലി ചെയ്തിരുന്ന അല്ലെങ്കിൽ കുബുഷോ (വ്യവസായ മന്ത്രാലയം) ഫാക്ടറിയിൽ തനകയുടെ മാർഗ്ഗനിർദ്ദേശം നേടിയ നിരവധി പേർ പിന്നീട് പ്രഥമപ്രവർത്തകരായി. ജപ്പാനിലെ ആദ്യത്തെ വൈദ്യുതി ജനറേറ്ററാക്കാനും ബൾബുകൾ നിർമ്മിക്കുന്നതിനായി ഹകുനെറ്റ്സുഷ എന്ന കമ്പനി സ്ഥാപിക്കാനും ഫുജിയോകയെ സഹായിച്ച മിയോഷി ഷൈചി, ഇപ്പോഴത്തെ ഓക്കി ഡെങ്കിയുടെ (ഓക്കി ഇലക്ട്രിക് വ്യവസായം) സ്ഥാപകനായ ഒക്കി കിബതാരെ, ഇപ്പോഴത്തെ അൻ‌റിത്സുവിന്റെ സഹസ്ഥാപകനായ ഇഷിഗുറോ കെയ്‌സബുറെ എന്നിവരും ഇതിൽ ഉൾപ്പെടുന്നു.
1881-ൽ സ്ഥാപകന്റെ നിര്യാണത്തിനുശേഷം തനക സീസാകുഷോ ഭാഗികമായി ജനറൽ ഇലക്ട്രിക്കിന്റെ ഉടമസ്ഥതയിലായി. ഇംപീരിയൽ ജാപ്പനീസ് നാവികസേനയുടെ അഭ്യർഥന മാനിച്ച് ടോർപ്പിഡോകളുടെയും ഖനികളുടെയും ഉൽ‌പാദനത്തിലേക്ക് വ്യാപിക്കുകയും അക്കാലത്തെ ഏറ്റവും വലിയ നിർമ്മാണ കമ്പനികളായി മാറുകയും ചെയ്തു. എന്നിരുന്നാലും, നാവികസേന മത്സര ലേലം നടത്തുകയും പിന്നീട് സ്വന്തം സൃഷ്ടികൾ നിർമ്മിക്കാനും തുടങ്ങിയപ്പോൾ, ആവശ്യം ഗണ്യമായി കുറയുകയും കമ്പനിക്ക് പണം നഷ്ടപ്പെടുകയും ചെയ്തു. കമ്പനിയുടെ പ്രധാന കടക്കാരനായ മിത്സുയി ബാങ്ക് 1893 ൽ പാപ്പരായ കമ്പനി ഏറ്റെടുക്കുകയും അതിനെ ഷിബൗര സീസാകുഷോ (ഷിബൗറ എഞ്ചിനീയറിംഗ് വർക്ക്സ്) എന്ന് പുനർനാമകരണം ചെയ്യുകയും ചെയ്തു.
ഷിബൗര സീസാകുഷോ
1893-ൽ പാപ്പരായി പ്രഖ്യാപിച്ച് മിത്സുയി ബാങ്ക് ഏറ്റെടുത്ത ശേഷം താനക സീസാകുഷോ (തനക എഞ്ചിനീയറിംഗ് വർക്ക്സ്) എന്ന കമ്പനിക്ക് നൽകിയ പുതിയ പേരാണ് ഷിബൗര സീസാകുഷോ. (芝浦製作所 ഷിബൗര എഞ്ചിനീയറിംഗ് വർക്ക്സ്) 1910-ൽ ജനറൽ ഇലക്ട്രിക് യു‌എസ്‌എയുമായി ഒരു ബന്ധം സ്ഥാപിച്ചു. ഇത് സാങ്കേതികവിദ്യയ്ക്ക് പകരമായി ഷിബൗരയുടെ നാലിലൊന്ന് ഓഹരികൾ സ്വന്തമാക്കി. ഈ നിക്ഷേപത്തോടെ ജി‌ഇക്ക് ഇപ്പോൾ ടോക്കിയോ ഡെൻ‌കിയിലും ഷിബൗര സീസാകുഷോയിലും ഓഹരിയായി. ലൈറ്റിൻറെയും കനത്ത വൈദ്യുത ഉപകരണങ്ങളുടെ ഉൽ‌പ്പന്നങ്ങളുടെയും ഒരു നിര തന്നെ ഉള്ള രണ്ട് കമ്പനികൾ‌ ആയി. ടോക്കിയോ ഷിബൗര ഡെൻകി (ടോക്കിയോ ഷിബൗര ഇലക്ട്രിക് കമ്പനി, ഇപ്പോൾ തോഷിബ) സൃഷ്ടിക്കാൻ 1939-ൽ രണ്ട് കമ്പനികളും ലയിപ്പിച്ചു. ജി‌ഇയുമായുള്ള ബന്ധം യുദ്ധത്തിന്റെ തുടക്കം വരെ തുടർന്നു, യുദ്ധത്തിനുശേഷം, ജി‌ഇയുടെ 24 ശതമാനം ഓഹരിയുടമയോടെ 1953-ൽ പുനരാരംഭിച്ചു. എന്നിരുന്നാലും, ഈ ശതമാനം അതിനുശേഷം ഗണ്യമായി കുറഞ്ഞു.
അവലംബം
വർഗ്ഗം:ബഹുരാഷ്ട്രകമ്പനികൾ വർഗ്ഗം:ഇലക്ട്രോണിക്സ് കമ്പനികൾ
കൊച്ചുകടവന്ത്ര
കൊച്ചി നഗരത്തിന്റെ ഒരു ഭാഗമാണ് കൊച്ചുകടവന്ത്ര (ചെറിയകടവന്ത്ര). എറണാകുളം ജങ്ക്ഷൻ റെയിൽവേ സ്റ്റേഷനിൽ നിന്ന് തെക്ക് കിഴക്കായി 2 കിലോമീറ്ററോളം ദൂരത്തിലാണ് ഈ സ്ഥലം സ്ഥിതി ചെയ്യുന്നത്. കൊച്ചി എം.ജി റോഡിനു സമാന്തരമായി നിർമ്മിച്ച പനമ്പിള്ളി നഗർ അവന്യു റോഡിലൂടെ പനമ്പിള്ളി നഗർ ജങ്ഷനിൽ  നിന്നും തെക്കോട്ട് പോയാൽ ചെന്നെത്തുന്നതു് കൊച്ചുകടവന്ത്രയിലാണ്. (കസ്തൂർബാ നഗർ, സൗത്ത് പനമ്പിള്ളി നഗർ എന്നീ ജനവാസ പ്രദേശങ്ങൾ കൊച്ചുകടവന്ത്രയിൽ ഉൾപ്പെടുന്ന). അവിടെ നിന്നു തേവര ജംഗ്ഷനെന്നറിയപ്പെടുന്ന, എം.ജി.റോഡിലെ, പെരുമാനൂർ ജംഗ്ഷനിലുമെത്താം. ചെറിയകടവന്ത്രയെന്നു വിളിച്ചിരുന്ന കൊച്ചുകടവന്ത്ര പേരണ്ടൂർ കനാലിൽ നിന്നും ജലവായൂവിഹാറിനു വടക്കുകൂടി തെക്കോട്ടൊഴുകുന്ന കോയിത്തറ തോടിനും, പേരണ്ടൂർ കനാലിനും, തേവര കനാലിനും ഇടയിൽ കനാലുകളാൽ ചുറ്റപ്പെട്ടു കിടക്കുന്ന ഒരു ചെറിയ ഭൂവിഭാഗമാണു്. നാലു പാലങ്ങളാൽ ചുറ്റുപാടുകളുമായി ബന്ധിപ്പിക്കപ്പെട്ടിരിക്കുന്നു.
വർഗ്ഗം:കൊച്ചിയുടെ പ്രാന്തപ്രദേശങ്ങൾ
ദി അനിമൽ വേൾഡ്
1956-ൽ ഇർവിൻ അലെൻ എഴുതി, സംവിധാനം ചെയ്തു നിർമിച്ച ഒരു അമേരിക്കൻ ഡോക്യുമെന്ററി ചലച്ചിത്രം ആണ് ദി അനിമൽ വേൾഡ്.ലോകത്തിന്റെ നാനാ ഭാഗത്ത്‌ നിന്നും ഉള്ള മൃഗങ്ങളുടെ വീഡിയോ ചേർത്തിട്ടുണ്ട് ,ഇത് കൂടാതെ ദിനോസറുകളെ കുറിച്ചുള്ള സ്റ്റോപ്പ്‌ മോറേൻ അനിമേഷൻ വിവരണവും ഉണ്ട്.
ദിനോസറുകളുടെ വിവരണ ഭാഗം
ദിനോസറുകളെ കുറിച്ച്‌ വിവരിക്കുന്ന ഭാഗത്ത്‌ പ്രത്യക്ഷപെട്ട ദിനോസറുകൾ.
അവലംബം
വർഗ്ഗം:ദിനോസർ ചലച്ചിത്രങ്ങൾ വർഗ്ഗം:അമേരിക്കൻ ഡോക്യുമെന്ററി ചലച്ചിത്രങ്ങൾ
റെജീന കിംഗ്
റെജീന റെനെ കിംഗ് (ജനനം: ജനുവരി 15, 1971) ഒരു അമേരിക്കൻ നടിയും സംവിധായകയുമാണ്. അക്കാദമി അവാർഡ്, ഗോൾഡൻ ഗ്ലോബ് അവാർഡ്, മൂന്ന് പ്രൈംടൈം എമ്മി അവാർഡുകൾ എന്നിവ ഉൾപ്പെടെ നിരവധി അംഗീകാരങ്ങൾ അവർ നേടിയിട്ടുണ്ട്. ടൈം മാഗസിൻ 2019 ൽ ലോകത്തിലെ ഏറ്റവും സ്വാധീനമുള്ള 100 പേരിൽ ഒരാളായി കിംഗിനെ തിരഞ്ഞെടുത്തു.
കാർട്ടൂൺ നെറ്റ്‌വർക്ക് ചാനലിലെ ദി ബൂണ്ടോക്സ്, നാടക പരമ്പരയായ ദി ലെഫ്റ്റോവർസ് (2015–2017), കോമഡി പരമ്പര ദ ബിഗ് ബാങ് തിയറി എന്നിവ കിങ്ങിന്റെ മറ്റ് ടെലിവിഷൻ വേഷങ്ങളിൽ ഉൾപ്പെടുന്നു. ബോയ്സ് എൻ ദി ഹൂഡ് (1991), പോയറ്റിക് ജസ്റ്റിസ് (1993), ലീഗലി ബ്ളോണ്ട് 2: റെഡ്, വൈറ്റ് & ബ്ളോണ്ട് (2003), റേ (2004), മിസ് കോം‌ജെനിയാലിറ്റി 2: ആംഡ് & ഫാബുലസ് (2005) എന്നീ ചിത്രങ്ങളിലും റെജീന കിംഗ് അഭിനയിച്ചിട്ടുണ്ട്. 2019 ൽ എച്ച്ബി‌ഒ നിർമിച്ച വാച്ച്മെൻ എന്ന സൂപ്പർഹീറോ പരമ്പരയിൽ അവർ അഭിനയിച്ചു.
സ്കാൻഡൽ (2015-2016), ദിസ് ഈസ് അസ് (2017) തുടങ്ങി നിരവധി ടെലിവിഷൻ പരിപാടികളുടെ എപ്പിസോഡുകൾ കിംഗ് സംവിധാനം ചെയ്തിട്ടുണ്ട്. 2010 ൽ പുറത്തിറങ്ങിയ ജഹൈമിന്റെ "ഫൈൻഡിംഗ് മൈ വേ ബാക്ക്" എന്ന ഗാനത്തിന്റെ മ്യൂസിക് വീഡിയോയും അവർ സംവിധാനം ചെയ്തിട്ടുണ്ട്.
ചെറുപ്പകാലം
1971 ജനുവരി 15 ന് ലോസ് ഏഞ്ചൽസിൽ ആണ് റെജീന കിംഗ് ജനിച്ചത്. അദ്ധ്യാപികയായ ഗ്ലോറിയയുടെയും ഇലക്ട്രീഷ്യനായ തോമസ് കിങ്ങിന്റെയും മൂത്ത മകളാണ് റെജീന. അവരുടെ മാതാപിതാക്കൾ 1979 ൽ വിവാഹമോചനം നേടി. ഇളയസഹോദരി റെയ്ന കിംഗ് വാട്ട്സ് ഹാപ്പനിംഗ് നൗ എന്ന കോമഡി പരമ്പരയിൽ അഭിനയിച്ചിട്ടുണ്ട്. വെസ്റ്റ് ചെസ്റ്റർ ഹൈസ്കൂൾ, സതേൺ കാലിഫോർണിയ സർവകലാശാല എന്നിവിടങ്ങളിൽ നിന്നായി റെജീന കിംഗ് വിദ്യാഭ്യാസം പൂർത്തിയാക്കി.
കരിയർ
1985 ൽ 227 എന്ന ടെലിവിഷൻ പരമ്പരയിൽ ബ്രെൻഡ ജെങ്കിൻസ് എന്ന കഥാപാത്രത്തെ അവതരിപ്പിച്ച് ആണ് കിംഗ് അഭിനയജീവിതം ആരംഭിച്ചത്. 1990 ൽ പരമ്പര അവസാനിക്കുന്നതുവരെ അവർ ഈ വേഷം തുടർന്നു. തുടർന്ന് ജോൺ സിംഗിൾട്ടൺ സംവിധാനം നിർവഹിച്ച ബോയ്സ് എൻ ദി ഹൂഡ്, പോയറ്റിക് ജസ്റ്റിസ്, ഹയർ ലേണിങ് തുടങ്ങിയ ചിത്രങ്ങളിൽ കിംഗ് അഭിനയിച്ചു. 1995 ൽ, ഫ്രൈഡേ എന്ന ഹിറ്റ് കോമഡി ചിത്രത്തിൽ അവർ അഭിനയിച്ചു. 1996 ൽ, മാർട്ടിൻ ലോറൻസിൻറെ എ തിൻ ലൈൻ ബിറ്റ്വീൻ ലവ് ആന്റ് ഹേറ്റ് എന്ന കോമഡി-റൊമാൻസ് ചലച്ചിത്രത്തിൽ മിയ എന്ന വേഷം കിംഗ് അവതരിപ്പിച്ചു. അതെ വർഷം തന്നെ ജെറി മാഗ്വെയർ എന്ന ബ്ലോക്ക്ബസ്റ്റർ റൊമാന്റിക് കോമഡി ചിത്രത്തിലൂടെ കിംഗ് പ്രശസ്തി നേടി. എനിമി ഓഫ് സ്റ്റേറ്റ് എന്ന ചിത്രത്തിൽ അവർ വിൽ സ്മിത്തിന്റെ കഥാപാത്രത്തിന്റെ ഭാര്യയായി അഭിനയിച്ചു. കൂടാതെ ഹൗ സ്റ്റെല്ല ഗോട്ട് ഹെർ ഗ്രൂവ് ബാക്ക്, മൈറ്റി ജോ യംഗ്, ഡൗൺ ടു എർത്ത്, ഡാഡി ഡേ കെയർ, ലീഗലി ബ്ളോണ്ട് 2: റെഡ്, വൈറ്റ് & ബ്ളോണ്ട്, എ സിൻഡ്രെല്ല സ്റ്റോറി, റേ, മിസ് കൺ‌ജെനിയാലിറ്റി 2: ആംഡ് & ഫാബുലസ് തുടങ്ങിയ ചിത്രങ്ങൾ കിംഗ് അഭിനയിച്ചിട്ടുണ്ട്.
2000 കളുടെ മധ്യത്തിൽ, നിരവധി ടിവി സീരീസുകളിൽ അവർക്ക് തുടർവേഷങ്ങൾ ഉണ്ടായിരുന്നു. ദി ബൂണ്ടോക്സ് എന്ന അനിമേഷൻ പരമ്പരയിൽ ഹ്യൂയിയുടെയും റിലേ ഫ്രീമാന്റെയും കഥാപാത്രങ്ങൾക്ക് അവർ ശബ്ദം നൽകി. 24, ദി ബിഗ് ബാംഗ് തിയറി, ഷെയിംലെസ് എന്നീ പരമ്പരകളിലും അവർ പ്രത്യക്ഷപ്പെട്ടു. 2007 ൽ ദിസ് ക്രിസ്മസ് എന്ന ചിത്രത്തിൽ ലിസ മൂർ ആയി അഭിനയിച്ചു. എബിസിയുടെ ജോൺ റിഡ്‌ലി എഴുതിയ അമേരിക്കൻ ക്രൈം എന്ന പരമ്പരയിൽ കാർട്ടർ നിക്സ് എന്ന കൊലപാതകക്കുറ്റം ആരോപിക്കപ്പെടുന്ന, മയക്കുമരുന്നിന് അടിമയായ വ്യക്തിയുടെ സഹോദരിയായി അഭിനയിച്ചു.
അമേരിക്കൻ ക്രൈമിലെ പ്രകടനത്തിന് 2015 സെപ്റ്റംബറിലും 2016 സെപ്റ്റംബറിലും അവർക്ക് മികച്ച സഹനടിക്കുള്ള പ്രൈംടൈം എമ്മി അവാർഡ് ലഭിച്ചു. 2018 ൽ, സെവൻ സെക്കൻഡ്സ് എന്ന നെറ്റ്ഫ്ലിക്സ് ഒറിജിനൽ പരമ്പരയിൽ അവർ കൊലചെയ്യപ്പെട്ട, കൗമാരപ്രായമായ ഒരു കറുത്തവർഗക്കാരി പെൺകുട്ടിയുടെ അമ്മയായി അഭിനയിച്ചു. ബാരി ജെങ്കിൻസ് സംവിധാനം ചെയ്ത, 2018 ലെ ഇഫ് ബീൽ സ്ട്രീറ്റ് കാൻ ടോക്ക് എന്ന ചിത്രത്തിലെ അഭിനയത്തിന് നിരൂപക പ്രശംസ ലഭിക്കുകയും കിങ്ങിന് മികച്ച സഹനടിക്കുള്ള അക്കാദമി അവാർഡ് ലഭിക്കുകയും ചെയ്തു.
സ്വകാര്യ ജീവിതം
1997 ൽ കിംഗ് ഇയാൻ അലക്സാണ്ടറെ വിവാഹം കഴിച്ചു, പക്ഷേ 2007 ൽ അവർ വിവാഹമോചനം നേടി. 1996 ജനുവരി 19 ന് ജനിച്ച ഇയാൻ അലക്സാണ്ടർ ജൂനിയർ എന്ന മകനുണ്ട്.
ബാഹ്യ ലിങ്കുകൾ
വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ആഫ്രിക്കൻ-അമേരിക്കൻ നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1971-ൽ ജനിച്ചവർ
നർമദ ജില്ല
ഗുജറാത്ത് സംസ്ഥാനത്തിലെ ഒരു ജില്ലയാണ് നർമദ ജില്ല(Gujarati: નર્મદા જીલ્લો). സംസ്ഥാനത്തിന്റെ തെക്കു കിഴക്കായി സ്ഥിതിചെയ്യുന്ന നർമദാ ജില്ലയ്ക്ക് 2,755.5 ച.കി.മീ. വിസ്തീർണമുണ്ട്. ജനസംഖ്യ: 5,14,083 (2001); ജനസാന്ദ്രത: 187/ച.കി.മീ. (2001); സാക്ഷരതാ നിരക്ക്: 60.37 (2001); ആസ്ഥാനം: രാജ്പിപ്‌ല; അതിരുകൾ: വടക്ക് വഡോദര ജില്ല; കിഴക്ക് മഹാരാഷ്ട്രയും വഡോദര ജില്ലയും; തെക്ക് സൂറത്ത് ജില്ല; പടിഞ്ഞാറ് സൂറത്ത്, ബറൂച്, വഡോദര ജില്ലകൾ.
ഭൂമിശാസ്ത്രപരമായി മലനിരകൾ നിറഞ്ഞ പ്രദേശമാണ് നർമദ. ജില്ലയിലെ വരണ്ട ഇലപൊഴിയും കാടുകളിൽ തേക്ക് സമൃദ്ധമായി വളരുന്നു. പ്രമുഖ നദിയായ നർമദയും മറ്റു ചെറുനദികളുമാണ് ജില്ലയിലെ പ്രധാന ജലസ്രോതസ്സുകൾ. നർമദ ജില്ലയിലെ കാർഷിക മേഖലയിൽ ഭക്ഷ്യേതര വിളകൾക്കാണ് പ്രാമുഖ്യം. മുഖ്യവിളയായ പരുത്തിക്കു പുറമേ ചോളം, നെല്ല്, ഗോതമ്പ് തുടങ്ങിയവയും ഭക്ഷ്യവിളകളായ നിലക്കടല, കരിമ്പ് തുടങ്ങിയവയും ജില്ലയിൽ കൃഷിചെയ്യപ്പെടുന്നുണ്ട്. കന്നുകാലി വളർത്തലും ഇവിടെ ഏറെ അഭിവൃദ്ധിപ്പെട്ടിട്ടുണ്ട്. എന്നാൽ പൊതുവേ അവികസിതമാണ് ജില്ലയുടെ വ്യാവസായിക മേഖല.
റെയിൽ ഗതാഗത മേഖലയെ അപേക്ഷിച്ച് റോഡ് ഗതാഗതത്തിനാണ് ജില്ലയിൽ കൂടുതൽ പ്രാധാന്യം. ഗുജറാത്തിയാണ് മുഖ്യവ്യവഹാരഭാഷ. കോളജുകളും അനവധി സ്കൂളുകളും ഉൾപ്പെട്ടതാണ് ജില്ലയിലെ വിദ്യാഭ്യാസ മേഖല. രാജ്പിപ്ല, ജിയോർ (Jior), റാംപുര (Rampure), ഗുരുദേശ്വർ (Gurudeshwar), സർപൻ (Surpan), തിലക്വാഡ (Tilakwada), കുക്റെജ് (Kukrej), നവഗാം (Navagam), ദേവ്മോഗ്റ (Devmogra), സഘാറെ (Saghare) എന്നിവയാണ് ജില്ലയിലെ പ്രമുഖ ആകർഷണ കേന്ദ്രങ്ങൾ.
അവലംബം
വർഗ്ഗം:ഗുജറാത്തിലെ ജില്ലകൾ
ക്രെഡിറ്റ് കാർഡ്
2. EMV chip (only on "smart cards")
3. Hologram
4. Card number
5. Card Network Logo
6. Expiration Date
7. Card Holder Name
8. Contactless Chip]] [[File:CCardBack.svg|thumb|250px|ഒരു ക്രെഡിറ്റ് കാർഡിന്റെ പിൻ വശം (മാതൃക): 1. Magnetic Stripe
2. Signature Strip
3. Card Security Code]] പണമിടപാടുകൾ നടത്തുവാൻ വേണ്ടി ബാങ്കുകൾ ഉപഭോക്താക്കൾക്കു നൽകുന്ന പ്ലാസ്സ്റ്റിക്കിനാൽ നിർമ്മിതമായ കാർഡാണ് ക്രെഡിറ്റ് കാർഡ്. ഇന്ത്യയിലെ ഒട്ടുമിക്ക ബാങ്കുകളും ക്രെഡിറ്റ് കാർഡുകൾ പുറത്തിറക്കുന്നുണ്ട്. പണം കൈവശം സൂക്ഷിക്കണ്ട എന്നതാണ് ഉപഭോക്താക്കൾക്കു ലഭിക്കുന്ന പ്രധാന സൗകര്യം. പതിനഞ്ചു മുതൽ അൻപതു ദിവസം വരെ കടമായാണ് ബാങ്കുകൾ പണം നൽകുന്നത്. കാർഡ് അക്കൗണ്ടിൽ അനുവദിച്ചിരിക്കുന്ന ക്യാഷ് ലിമിറ്റിൽ നിന്നും പണം എ.റ്റി.എം.-ൽ നിന്നും പിൻ‌വലിക്കുവാനും സാധിക്കും. നിശ്ചിത സമയപരിധിക്കുള്ളിൽ പണം തിരികെ അടച്ചില്ലെങ്കിൽ ബാങ്കുകൾ പലിശ ഈടാക്കുന്നതാണ്. ക്രെഡിറ്റ് കാർഡിന്റെ അതേ രൂപത്തിൽ ബാങ്കുകൾ ഇപ്പോൾ ഡെബിറ്റ് കാർഡുകളും,ഗിഫ്റ്റ് കാർഡുകളും പുറത്തിറക്കുന്നുണ്ട്. കാർഡിന്റെ മുൻപുവശത്തായി കാണുന്ന പതിനാറക്കങ്ങളാണ് ഉപഭോക്താവിന്റെ ബാങ്കിലെ അക്കൗണ്ട് നമ്പർ. കാർഡിന്റെ ഉപയോഗകാലാവധിയും മുൻപുവശത്തായി കാണാം. ഈ കാലാവധിക്കുള്ളിൽ മാത്രമേ കാർഡ് ഉപയോഗിക്കുവാൻ സാധിക്കുകയുള്ളു. കാലാവധി കഴിയുമ്പോൾ ബാങ്കുകൾ പുതിയ കാർഡുകൾ അയച്ചു നൽകുകയും ചെയ്യും.
പ്രത്യേകതരം ഉപകരണത്തിലാണ്‌ വ്യാപാര സ്ഥാപനങ്ങളിൽ ഈ കാർഡുകൾ ചാർജ്ജ് ചെയ്യുന്നത്. ചിലതരം കാർഡുകൾ ഉപയോഗിക്കുമ്പോൾ രഹസ്യകോഡുകളും നൽകേണ്ടി വരും.ഉപഭോക്താക്കളുടെ സുരക്ഷിതത്വത്തിനുവേണ്ടിയാണ്‌ ഈ സൗകര്യം ഏർപ്പെടുത്തിയിരിക്കുന്നത്.
ഉപഭോക്താക്കൾക്കു ലോകത്താകമാനമുള്ള ലക്ഷക്കണക്കിനു വ്യാപാര സ്ഥാപനങ്ങളിൽ ഈ സൗകര്യം ലഭിക്കുന്നതാണ്.
കാർഡിന്റെ വലിപ്പം
3.370 × 2.125 ഇഞ്ചാണ് സാധാരണ കാർഡുകളുടെ വലിപ്പം. ഇതിലും ചെറിയ കാർഡുകളും ഇപ്പോൾ നിലവിലുണ്ട്.
ഇതും കൂടി കാണുക
വർഗ്ഗം:ക്രെഡിറ്റ് കാർഡ് വർഗ്ഗം:അമേരിക്കൻ കണ്ടുപിടിത്തങ്ങൾ
ഡെസ്ക്ടോപ്പ്‌ പബ്ലിഷിങ്
കംപ്യൂട്ടർ, ലേസർ പ്രിന്റർ, വിവിധതരം സോഫ്റ്റ്‌വേർ എന്നിവയുടെ സഹായത്തോടെ പേജുകൾ തയ്യാറാക്കി അച്ചടിക്കുന്ന രീതിയാണ്‌ ഡെസ്ക് ടോപ്പ് പബ്ലിഷിംങ് ഇത് ഡിറ്റിപി(DTP) എന്ന ചുരുക്കപ്പേരിലും അറിയപ്പെടുന്നു. 1970-കളിൽതന്നെ കംപ്യൂട്ടറുകൾ മുഖേന അച്ചടിക്കുന്ന സമ്പ്രദായം നിലവിൽ വന്നുവെങ്കിലും; ഈ രീതിയിൽ കൂടിയ ചെലവിൽ തയ്യാറാക്കപ്പെടുന്ന ഉത്പന്നങ്ങളുടെ ഗുണമേന്മ തുലോം പരിമിതമായിരുന്നു. 1980-കളുടെ മധ്യത്തോടെ ആപ്പിൾ കംപ്യൂട്ടർ നിർമാതാക്കൾ വിപണിയിലെത്തിച്ച ആപ്പിൾ മകിൻടോഷ് പിസി, ലേസർറൈറ്റർ പ്രിന്റർ എന്നിവയും അഡോബ് സിസ്റ്റംസ് തയ്യാറാക്കിയ പോസ്റ്റ് സ്ക്രിപ്റ്റ് പ്രോഗ്രാമിങ് ഭാഷയുമാണ് ഡിറ്റിപി യുടെ സാങ്കേതിക വികസനത്തിനു വഴിയൊരുക്കിയത്. കുറഞ്ഞ മുതൽമുടക്കിൽ സ്വന്തമാക്കാവുന്ന ഇവ ഉപയോഗിച്ച് സാങ്കേതിക പരിജ്ഞാനം നേടിയിട്ടില്ലാത്തവർക്കുപോലും ആവശ്യമുള്ള 'മാറ്ററുകൾ' മനോഹരമായി അച്ചടിച്ചെടുക്കുവാനാകുന്ന സൗകര്യം ഇതു മൂലമുളവായി.
ഡിറ്റിപിയുടെ ആവിർഭാവത്തിനു മുമ്പ് ഒരു പുസ്തകം പരമ്പ രാഗത ശൈലിയിൽ അച്ചടിച്ചിറക്കുന്ന പ്രക്രിയ ഗ്രാഫിക് ഡിസൈനർ, കോപ്പിറൈറ്റർ, ടൈപ്പിസ്റ്റ്, പേയ്സ്റ്റ്അപ്പ് ആർട്ടിസ്റ്റ്, ടൈപ്പ് സെറ്റർ, റിപ്രോഗ്രാഫിക് ടെക്നീഷ്യൻ, പ്രിന്റർ തുടങ്ങി വ്യത്യസ്ത മേഖലകളിൽ വൈദഗ്ദ്ധ്യം നേടിയവരുടെ കൂട്ടായ യത്നവും തന്മൂലമുള്ള കാലതാമസവും ഉൾക്കൊണ്ടിരുന്നു. ഇതിന്റെ ഒരു ബ്ളോക് ആരേഖം ചിത്രത്തിൽ കാണിച്ചിരിക്കുന്നു. എന്നാൽ ഡിറ്റിപി രീതിയിൽ, അച്ചടിയിലെ വിവിധ ധർമങ്ങൾ, ഒരു ഗ്രാഫിക്സ് അധിഷ്ഠിത കംപ്യൂട്ടറുപയോഗിച്ച് ഒരു വ്യക്തിക്കോ ഒരു കൂട്ടം വിദഗ്ദ്ധർക്കോ ഒരേ സ്ഥാനത്തുവച്ചുതന്നെ പൂർത്തിയാക്കാം എന്ന സ്ഥിതിയുണ്ടായി. ഇതോടൊപ്പം ഗണ്യമായ സമയലാഭവും കൈവന്നു.
ഒരു ഡിറ്റിപി സിസ്റ്റത്തിൽ മൂന്ന് അവശ്യഘടകങ്ങൾ ഉണ്ടായിരിക്കും:
1.ഡോക്യുമെന്റ് രൂപകല്പന, എഡിറ്റിങ് എന്നിവയ്ക്കു പ്രയോജനപ്പെടുത്താവുന്ന ഒരു WYSIWYG (What you see is what you get) ഇന്ററാക്റ്റീവ് സോഫ് റ്റ് വെയെർ.
2.ചിത്രങ്ങൾ, പട്ടികകൾ, വെവ്വേറെയിനം ടൈപ്പ് ഫോൺടു കൾ എന്നിവയുടെ അച്ചടി സുഗമമാക്കുന്ന ഇനം പ്രിന്റർ.
3.ഗ്രാഫിക്സ് സ്ക്രീൻ, പോയിന്റിങ് ഉപകരണം എന്നിവയുള്ള ഒരു പിസി; ഈ ഉപകരണം വർക്ക് സ്റ്റേഷൻ ആയി വർത്തിക്കുന്നു.
ഇന്ററാക്റ്റീവ് സോഫ്റ്റ്‌വേർ
WYSIWYG സോഫ് റ്റ് വെയറിന്റെ സവിശേഷത മൂലം ഡോക്കുമെന്റിന്റെ അച്ചടിച്ചു കിട്ടുന്ന രൂപം ഡോക്കുമെന്റ് തയ്യാറാവുന്ന അവസരത്തിൽത്തന്നെ ഉപയോക്താവിന് കാണാനാവുന്നു. കീബോർഡ്, പോയിന്റിങ് ഉപകരണം എന്നിവ ഉപയോഗിച്ച് പേജ് ലേഔട്ട്, ഡിസൈൻ, എഡിറ്റിങ് മുതലായവ ചെയ്യുമ്പോൾ ഉപയോക്താവിന് ആവശ്യവും അനുയോജ്യവുമായി തോന്നുന്ന തിരുത്തലുകളും ക്രമീകരണങ്ങളും സ്വയം ചെയ്യാൻ സൗകര്യം ലഭിക്കുന്നു. പ്രിന്റർ ഉപയോഗിച്ച് കോപ്പിയെടുത്ത് പരിശോധിക്കാനും സാധിക്കുന്നു.
ഡിറ്റിപി പ്രോഗ്രാമുകളെ പൊതുവേ നാലായി തരംതിരിക്കാം:
പേജ് ലേഔട്ട് പ്രോഗ്രാമുകൾ
വേഡ്പ്രോസസിങ്, ടൈപ്പ് കോംപൊസിഷൻ/ലേഔട്ട്, ഫൊട്ടോഗ്രാഫുകളും ഇതര ചിത്രങ്ങളും സംഗ്രഥിച്ച് ഡോക്കുമെന്റിൽ ഉൾപ്പെടുത്തൽ, പേജുകളുടെ അച്ചടി എന്നിവയ്ക്കെല്ലാമുള്ള സൌകര്യങ്ങൾ പേജ് ലേഔട്ട് പ്രോഗ്രാമുകളാണ് നല്കുന്നത്. ക്വാർക്എക്സ്പ്രസ്, അഡോബ് ഇൻ ‍ഡിസൈൻ, അഡോബ് പേജ്മേക്കർ, അഡോബ് ഫ്രെയിംമേക്കർ മുതലായവ ഇത്തരത്തിലുള്ള സോഫ്റ്റ്വെയറുകളാണ്. പേയ്സ്റ്റ്ബോർഡ് മാതൃകയിലാണ് ഇവയുടെ പ്രവർത്തനം. പരമ്പരാഗത രീതിയിൽ, പേയ്സ്റ്റ്അപ്പ് ചിത്രകാരന്മാർ ഉപയോഗിച്ചിരുന്ന വെള്ള ബോർഡുകളെ സൂചിപ്പിക്കുന്നവയാണ് ഡോക്കുമെന്റ് പേജുകളിൽ ദീർഘചതുരാകൃതിയിലുള്ള ഫ്രെയിം; ഇതിനെ വർക്കിങ് ഏരിയ എന്നും പറയാറുണ്ട്. സ്ക്രീനിലെ പേയ്സ്റ്റ്ബോർഡിനുള്ളിലെ പേജുകളിൽ ടെക്സ്റ്റ്, ഗ്രാഫിക്സ് മുതലായവ യഥാവിധി ക്രമീകരിച്ചതിനുശേഷം അനുയോജ്യമായ നിറവും രൂപവും നല്കുന്നു.
ചിത്രണ പ്രോഗ്രാമുകൾ
ചിത്രം വരയ്ക്കൽ (പെയിന്റ്), ഗ്രാഫിക്സ് സൃഷ്ടി എന്നിവയ്ക്കാണ് ഇവ ഉപയോഗിക്കുന്നത്. അഡോബ് ഇല്ലസ്ട്രേറ്റർ, മാക്രോമീഡിയ ഫ്രീഹാൻഡ്, കോറൽ ഡ്രാ തുടങ്ങിയവ ഈയിനത്തിൽപ്പെടുന്നു. പേജ് ലേഔട്ട് ഡോക്കു മെന്റിൽ ചിത്രണ പ്രോഗ്രാം അതിന്റെ നിർഗമത്തെ യഥാസ്ഥാനത്ത് അതേപടി പതിപ്പിക്കുന്നു. ചിത്രണ ഡോക്കുമെന്റിലെ ഉള്ളടക്ക ത്തിന് പേജ് ലേഔട്ടിന്റെ രൂപമാണെങ്കിൽ അതിനെ എഡിറ്റു ചെയ്ത് നിർഗമം ചിട്ടപ്പെടുത്തുന്നത് ചിത്രണ പ്രോഗ്രാമിൽ വച്ചു തന്നെയാണ്.
ചിത്രത്തിലെ ഓരോ സൂക്ഷ്മബിന്ദുവിനേയും ഒരു പോസ്റ്റ് സ്ക്രിപ്റ്റ് ഘടകമായി രൂപപ്പെടുത്തി പേജിൽ ഇവ ചേർക്കേണ്ട സ്ഥാനങ്ങൾ ഏതാണെന്ന് ഗണിത രീതിയിൽ നിർവചിക്കുന്നു. ഡ്രോ/വെക്റ്റർ/ഓബ്ജക്റ്റ്-ഓറിയന്റഡ് ഇമേജ്, മാനങ്ങൾ (dimensions), ദിശ (direction), ലൈൻ വിഡ്ത് (സ്ട്രോക്), ഫിൽ കളർ, ഫിൽ പാറ്റേൺ എന്നീ സ്വഭാവഗുണങ്ങളുള്ള ഈ ഘടകങ്ങളെ ചിത്രണ ഡോക്കുമെന്റിലെ പേജിൽ ഒരു ദീർഘചതുര ഫ്രെയിം ഉണ്ടാക്കി അതിനുള്ളിൽ അനുയോജ്യ രീതിയിൽ ക്രമീകരിക്കുന്നു. ഇങ്ങനെ ടെക്സ്റ്റ്, ബിറ്റ്മാപ്പ് ഇമേജ്, മറ്റു പ്രോഗ്രാമുകളിൽ നിന്നു ലഭിക്കുന്ന ഇംപോർട്ടഡ് ഇമേജ് തുടങ്ങിയവയെ ഡ്രോ ഡോക്കുമെന്റിൽ ഉൾപ്പെടുത്തുന്നു. ആവശ്യമെങ്കിൽ ഡോക്കുമെന്റിനെ പരിപൂർണമായി 'റാസ്റ്ററൈസു' ചെയ്ത് ബിറ്റ്മാപ്പ് ഇമേജായി പരിവർത്തനം ചെയ്യാനും സാധിക്കും. ഇത്തരം ബിറ്റ്മാപ്പ് ഇമേജുകളെ മറ്റ് ഇമേജ് എഡിറ്റിങ് പ്രോഗ്രാമുകളുപയോഗിച്ച് വീണ്ടും മെച്ചപ്പെടുത്താനുമാകും.
ബിറ്റ്മാപ്പ് പ്രോഗ്രാമുകൾ
പെയിന്റ് പ്രോഗ്രാമുകൾ (ഫ്രാക്റ്റൽ ഡിസൈൻകാരുടെ പെയിന്റർ, ഡെനേബാക്കാരുടെ കാൻവാസ്), ഇമേജ് എഡിറ്റിങ് പ്രോഗ്രാമുകൾ (അഡോബ് ഫൊട്ടോഷോപ്പ്, ജാസ് പെയിന്റ് ഷോപ്പ്, പ്രൊ, ഡെനേബാക്കുകാരുടെ കാൻവാസ്) എന്നിങ്ങനെ രണ്ടു രീതിയിൽ ബിറ്റ്മാപ്പ് പ്രോഗ്രാമുകൾ ലഭിക്കുന്നു.
ചിത്രം വരയ്ക്കാനും അനുബന്ധ ക്രിയകൾ ചെയ്യാനും പെയിന്റ് പ്രോഗ്രാം ഉപയോഗിക്കാവുന്നതാണ്. സ്കാനിങ്, റീടച്ചിങ്, വലിപ്പം കൂട്ടൽ, മുതലായവയ്ക്കുള്ളതാണ് ഇമേജ് എഡിറ്റിങ് പ്രോഗ്രാമുകൾ. മറ്റു ഘടകങ്ങളുമായി പൊരുത്തപ്പെട്ടു പോക ത്തക്ക രീതിയിലാണ് ഇവയെ പേജ് ലേഔട്ടിലും ഡ്രോ ഡോക്കു മെന്റുകളിലും ഉൾപ്പെടുത്തുന്നത്. ചിത്രത്തിൽ വ്യത്യസ്ത നിറമുള്ള ഓരോ ഭാഗത്തിനും വെവ്വേറെ പിക്ചർ എലിമെന്റ് (പിക്സൽ) ഉരുത്തിരിയുന്ന സംഗ്രഥിത ഘടനയാണ് ബിറ്റ്മാപ്പ് ഇമേജ്. ഒരു ഇഞ്ചിന് ഇത്ര പിക്സൽ (ppi) എന്ന തോതിലാണ് ബിറ്റ്മാപ്പ് ഇമേജുകളുടെ വിയോജനം നിർവചിക്കുന്നത്. പ്രതിബിംബത്തിന്റെ മോഡ് അഥവാ ബിറ്റ്-ഡെപ്ത്തിനെ അടിസ്ഥാനമാക്കി പ്രതി ബിംബത്തെ കറുപ്പും വെളുപ്പുമായോ, ബഹുവർണമായോ ചിട്ട പ്പെടുത്തുന്നു.
റിച്ച് മോഡലിങ്, സിമുലേറ്റഡ് പെയിന്റ് രീതികൾ (സ്റ്റൈലുകൾ), വർണ മിശ്രണം (colur blends), മൊൻടേജിങ് തുടങ്ങിയ വയ്ക്കെല്ലാം സൗകര്യമുള്ള ബിറ്റ്മാപ്പ് ഡോക്കുമെന്റുകളുടെ ഏക പോരായ്മ അവയിലെ ഇമേജുകൾക്കുള്ള വിയോജന പരിധിയാണ്. ഇതുമൂലം അവയെ വലുതാക്കുകയോ ചെറുതാക്കുകയോ ചെയ് താൽ ഇമേജുകളുടെ തെളിച്ചത്തിന് കോട്ടം സംഭവിക്കുന്നു. അതി നാൽ വ്യത്യസ്ത സ്കെയിലുകളിൽ പ്രദർശിപ്പിക്കേണ്ട ചിത്രങ്ങൾ ഡ്രോ പ്രോഗ്രാമുകൾ ഉപയോഗിച്ചുതന്നെ തയ്യാറാക്കേണ്ടതാണ്.
ഹൈബ്രിഡ് (സമ്മിശ്ര) ഇനങ്ങൾ
മേൽ സൂചിപ്പിച്ച ഒന്നിലേറെ സൗകര്യങ്ങൾ ലഭ്യമാക്കുന്ന സോഫ് റ്റ് വെയർ പ്രോഗ്രാമുകളാണ് ഇവ.
പ്രിന്ററുകൾ
300 റുശ (ഡോട്സ് പെർ ഇഞ്ച്) ഉള്ള ലേസർ റൈറ്റർ (ആപ്പിൾ കമ്പനി) ആണ് ആദ്യകാല ഡിറ്റിപി പ്രിന്റർ. ഇന്ന് 600-1,000 റുശ പരിധിയിൽപ്പെടുന്ന പ്രിന്ററുകൾ, ആയിരത്തിലേറെ dpi ലഭിക്കുന്ന ഇമേജ്സെറ്റർ എന്നിവ ഡിറ്റിപി രംഗത്ത് സാധാരണമാണ്. ലേസർ, ഇങ്ക്ജെറ്റ്, ഡൈ-സബ്ളിമേഷൻ, തെർമൽ വാക്സ് ട്രാൻസ്ഫർ തുടങ്ങിയ വ്യത്യസ്ത സാങ്കേതിക രീതികളിൽ പ്രവർത്തിപ്പിക്കാവുന്ന പ്രിന്റർ/ഇമേജ്സെറ്ററുകളിലൂടെ ഗ്രേ സ്റ്റൈൽ/വർണാഭ സ്റ്റൈൽ ഔട്ട്പുട്ട് തയ്യാറാക്കാം. സങ്കീർണമായ ടെക്സ്റ്റ്, ഗ്രാഫിക്സ്, ഇമേജ്, നിറങ്ങൾ എന്നിവയെല്ലാം ഹാർഡ് കോപ്പിയിൽ ലഭ്യമാണ്.
പോസ്റ്റ്സ്ക്രിപ്റ്റ് പേജ് ഡിസ്ക്രിപ്ഷൻ ഭാഷ ഉപയോഗിച്ച് ഡോക്കുമെന്റിൽ രേഖപ്പെടുത്തിയിട്ടുള്ള നിർദ്ദേശങ്ങളും തത് സംബന്ധമായ ഡേറ്റയും കംപ്യൂട്ടറിൽ നിന്ന് പ്രിന്ററിലെ പോസ്റ്റ് സ്ക്രിപ്റ്റ് ഇന്റർ പ്രെറ്ററിലെത്തുന്നതോടെ ഡോക്കുമെന്റിലെ ഓരോ പേജിനും ഒരു ഇമേജ് സൃഷ്ടിക്കപ്പെടുന്നു. ഈ ഇമേജുകളെ ഒരു റാസ്റ്റർ ഇമേജ് പ്രോസസറുപയോഗിച്ച് (RIP) ബിറ്റ്മാപ്പ് ഇമേജു കളാക്കി മാറ്റുന്നു. പ്രിന്ററിലെ അച്ചടി പ്രതലത്തിലേക്ക് ഈ ബിറ്റ് മാപ്പ് ഇമേജുകളെ പ്രത്യക്ഷ/പരോക്ഷ രീതിയിൽ പതിപ്പിക്കുന്നു. ഡോക്കുമെന്റിൽ വിവിധ വർണങ്ങൾ ഉണ്ടെങ്കിൽ ഓരോ നിറത്തിലുള്ള ഇമേജ് എലിമെന്റുകളേയും മേല്പറഞ്ഞ പ്രക്രിയയ്ക്കു വിധേയമാക്കുന്നു. പോസ്റ്റ്സ്ക്രിപ്റ്റ് ഇമേജ്സെറ്റ് ഉപയോഗിച്ചാൽ ഫിലിമിൽ ഔട്ട്പുട്ട് ലഭിക്കും.
കംപ്യൂട്ടറുകൾ
ഗ്രാഫിക്കൽ യൂസർ ഇന്റർഫേസ് രീതി യിൽ പ്രവർത്തിക്കുന്ന ഏതു കംപ്യൂട്ടറും ഡിറ്റിപിക്ക് അനു യോജ്യമാണ്. ഇന്ന് പ്രചാരത്തിലുള്ള മകിൻടോഷ്/വിൻഡോസ് രീതികൾക്കെല്ലാം ആവശ്യമുള്ള വിഡിയൊ കാർഡുകൾ, നിറങ്ങൾ, ഫോൺടുകൾ എന്നിവ അനായാസേന ലഭിക്കുന്നു. സ്വതന്ത്രമായ കംപ്യൂട്ടറായോ ശൃംഖലയിൽ ഘടിപ്പിച്ച രീതിയിലോ കംപ്യൂട്ടറുകളെ സജ്ജമാക്കാം. ഡിറ്റിപി ഫയലുകൾ ബിറ്റ്മാപ്പ് ഇനത്തിലുള്ളവയാണെങ്കിലും അല്ലെങ്കിലും അവയുടെ ഉള്ളടക്കം കംപ്യൂട്ടർ സ്ക്രീനിൽ തെളിയുന്നത് പിക്സൽ രീതിയിലാണ്. വിവിധ ജാലകങ്ങൾ തുറന്ന് ഒന്നിലേറെ പേജുകൾ ഒരേ സമയത്ത് പരിശോധിക്കാം. മൾട്ടിപ്പിൾ മോണിറ്റർ സംവിധാനത്തിൽ ഒരു പേജിലെ വ്യത്യസ്ത ഭാഗങ്ങളെ വ്യത്യസ്ത മോണിറ്ററിൽ പ്രദർശിപ്പിക്കാം.
ഫയൽ ഫോർമാറ്റുകൾ.
ഒരു ഡിറ്റിപി ഡോക്കുമെന്റിലെ ക്യാരക്റ്റർ കോഡുകൾ പലപ്പോഴും ശരിയായി പ്രവർത്തിക്കുന്നത് പ്രസ്തുത കോഡ് സൃഷ്ടിച്ച ഹോസ്റ്റ് സിസ്റ്റത്തിൽ മാത്രമായിരിക്കും. ഇത് ഡിറ്റിപിയുടെ 'പോർട്ടബിലിറ്റിക്ക്' വിഘാതമായിത്തീരുന്നു. എന്നാൽ 'പോർട്ടബിൾ' ഡോക്കുമെന്റുകൾ വേണ്ട അവസരങ്ങളിൽ ഉപയോഗിക്കാനായി പ്രത്യേകം പ്രോഗ്രാമുകൾ ലഭ്യമാണ്. ഇത്തരത്തിലൊന്നാണ് അഡോബ് അക്രൊബാറ്റ്. ഇതിൽ 'പോർട്ടബിൾ ഡോക്കുമെന്റ് ഫോർമാറ്റിൽ' (PDF) സേവ് ചെയ്യുന്ന ഏതു ഡോക്കുമെന്റും ഒരു പരിധിവരെ പോർട്ടബിളായിരിക്കും; അതായത് ഡോക്കുമെന്റിലെ ലേഔട്ട്, ഫോൺട് രൂപം, ബിറ്റ്മാപ്പ്, വെക്റ്റർ ഇമേജ് എന്നിവ അതേപടി ദൃശ്യമാകും. പക്ഷേ, ഫയലുകളിലെ 'കമാൻഡുകൾ' എഡിറ്റു ചെയ്യാൻ ഹോസ്റ്റ് പ്രോഗ്രാംതന്നെ വേണ്ടിവരും. കൂടാതെ ഒരു പ്രത്യേക ഔട്ട്പുട്ട് ഉപകരണത്തിൽ (ഉദാഹരണം ഇമേജ്സെറ്റർ) ഉപയോഗിക്കത്തക്ക രീതിയിൽ ഫയലിലെ പോസ്റ്റ്സ്ക്രിപ്റ്റ് കോഡുകൾ വെട്ടിച്ചുരുക്കാനും പിഡിഎഫ് ഫയലിൽ സൗകര്യമുണ്ട്. എന്നാൽ ഒരിക്കൽ ഫോർമാറ്റ് ചെയ്ത ഫയലുകളിൽ മാറ്റം വരുത്തണമെങ്കിൽ വീണ്ടും ഹോസ്റ്റ്സിസ്റ്റത്തിൽ പോകേണ്ടതുണ്ട്. അതുപോലെ ഓരോ തരം ഔട്ട്പുട്ട് ഉപകരണത്തിനും പ്രത്യേകം ഔട്ട്പുട്ട് ഫയൽ തയ്യാറാക്കേണ്ടത് അനിവാര്യമാണ്.
അച്ചടിക്കായിട്ടാണ് ആദ്യകാലങ്ങളിൽ ഡിറ്റിപി ഉപയോഗിച്ചിരുന്നത്. എന്നാൽ ഇന്ന് വേഡ് പ്രോസസറുകളുടേയും ഓബ് ജക്റ്റ് ഓറിയന്റഡ് പ്രോഗ്രാമുകളുടേയും വികാസം കാരണം ഡിറ്റിപി ഡോക്കുമെന്റുകളിൽ എച്ച്ടിഎംഎൽ, ഡിഎച്ച്ടിഎംഎൽ ലിങ്കു കൾ, ഡൈനമിക് അപ്ഡേറ്റിനുള്ള ആക്റ്റീവ് ലിങ്കുകൾ എന്നിവ കൂടി ഉൾപ്പെടുത്താനാകുന്നു. തന്മൂലം മാറ്റങ്ങൾ ആവശ്യമായി വരുമ്പോൾ ഉപയോക്താവിന്റെ പ്രത്യക്ഷ പ്രേരണ കൂടാതെതന്നെ അവയെ സ്വയം തിരിച്ചറിഞ്ഞ് ഉൾ ക്കൊള്ളാൻ ആക്റ്റീവ് ഡോക്കു മെന്റുകൾക്കു കഴിയുന്നു.
കത്രിക
thumb|right|200px|കത്രികകൾ കൈ കൊണ്ട് പ്രവർത്തിപ്പിക്കുന്ന ഒരു മുറിക്കൽ ഉപകരണമാണ് കത്രിക. തുണി മുറിക്കുവാനാണ്‌ കൂടുതലായും ഉപയോഗിക്കുന്നത്. മുടി മുറിക്കുവാനും മറ്റും ക്ഷൗരക്കാരും കത്രികയാണ്‌ ഉപയോഗിക്കുന്നത്. പരന്ന് ഒരുവശം ചെരിച്ച് മൂർച്ചപ്പെടുത്തിയ രണ്ടു ലോഹപാളികളെ നടുവിൽ നട്ടും ബോൾട്ടും ഉപയോഗിച്ച് യോജിപ്പിരിച്ചാണ് അവ നിർമ്മിക്കുന്നത്. കൈ കടത്തി ഉപയോഗിക്കുവാനായ് രണ്ടു ലോഹ ഭാഗങ്ങളിലും അറ്റത്തായ് ഒരോ ദ്വാരങ്ങൾ വീതം ഉണ്ടാകും. കൈകളെ തമ്മിൽ അടുപ്പിക്കുമ്പോൾ ലോഹപാളികളുടെ മൂർച്ചയുള്ള അരികുകൾ ഒന്നൊന്നിനു പുറമേ കടന്നു പോകും വിധമാണ് അവയെ യോജിപ്പിക്കുന്നത്.
ചിത്രശാല
വർഗ്ഗം:ഉപകരണങ്ങൾ വർഗ്ഗം:പണിയായുധങ്ങൾ
നരകാസുരൻ
മഹാവിഷ്ണുവിന്റെ വരം ലഭിച്ച നരകൻ പ്രാഗ്ജ്യോതിഷം തലസ്ഥാനമാക്കി ദീർഘകാലം ഭരണം നടത്തി. നരകാസുരൻ ദേവലോകം ആക്രമിച്ച് ദേവമാതാവായ അദിതിയുടെ കുണ്ഡലങ്ങളും വരുണന്റെ വെൺകൊറ്റക്കുടയും കരസ്ഥമാക്കുകയുണ്ടായി. ഇന്ദ്രന്റെ അപേക്ഷപ്രകാരം ശ്രീകൃഷ്ണൻ സത്യഭാമാസമേതം ഗരുഡാരൂഢനായി പ്രാഗ്ജ്യോതിഷത്തിലെത്തി യുദ്ധം ചെയ്ത് നരകനെ വധിച്ചു. നരകന്റെ നാരായണാസ്ത്രം പുത്രനായ ഭഗദത്തനു ലഭിച്ചു. നരകൻ തടവിൽ പാർപ്പിച്ചിരുന്ന പതിനാറായിരം രാജകന്യകമാരെ ശ്രീകൃഷ്ണൻ പത്നിമാരായി സ്വീകരിച്ചു. ഇവർ നരകാസുരന്റെ പുത്രിമാരായിരുന്നുവെന്നും ചില പുരാണഗ്രന്ഥങ്ങളിൽ പരാമർശമുണ്ട്. നരകാസുരവധത്തിന്റെ സ്മരണാർഥമാണ് ദീപാവലി ആഘോഷം എന്നാണ് ഒരു ഐതിഹ്യം.
വർഗ്ഗം:ഹിന്ദു പുരാണകഥാപാത്രങ്ങൾ
ഡെസ്ഡിമോണ (ഒഥല്ലോ)
thumb|right|ഡെസ്ഡിമോണ, [[Frederic Leighton, 1st Baron Leighton|ഫ്രെഡെറിക് ലെയ്ട്ടന്റെ ചിത്രം]] ഇംഗ്ലീഷ് നാടകകൃത്തായ ഷേക്സ്പിയറിന്റെ ഒഥല്ലോ എന്ന ദുരന്ത നാടകത്തിലെ നായികാ കഥാപാത്രമാണ് ഡെസ്ഡിമോണ.
നാടകത്തിൽ
വെനീസ് സൈന്യത്തിൽ ഉദ്യോഗസ്ഥനും മൂർവംശജനുമായ ഒഥല്ലോ അവളെ വിവാഹം കഴിക്കുന്നു. ഒഥല്ലോയുടെ കീഴ്ജീവനക്കാരനായ ഇയാഗോക്ക് ഒഥല്ലോയോട് അപ്രീതി തോന്നിയതിനാൽ അയാൾ ഏതുവിധേനയും ഒഥല്ലോയെ നശിപ്പിക്കാൻ തീരുമാനിച്ചു. ഇതോടുകൂടി അയാളുടെ കുതന്ത്രങ്ങൾക്ക് ഇരയാവേണ്ട ദുർഗതി ഡെസ്ഡിമോണയ്ക്കു വന്നുചേരുന്നു. ഡെസ്ഡിമോണ പാതിവ്രത്യ ലംഘനം നടത്തിയെന്ന് യജമാനനെ 'ബോധ്യപ്പെടുത്താൻ' അയാൾ കെണിയൊരുക്കുന്നു. ഡെസ്ഡിമോണയുടെ തൂവാല തഞ്ചത്തിൽ കൈക്കലാക്കുന്ന അയാൾ അത് ഒഥല്ലോയുടെ വിശ്വസ്ത സൈനികനായ കാഷ്യോയുടെ ഭവനത്തിൽ കൊണ്ടിടുന്നു. ആ തൂവാല അവിടെ കാണാനിടയായ ഒഥല്ലോയ്ക്ക് ഭാര്യയിൽ അവിശ്വാസം ജനിക്കുകയും അയാൾ കോപാകുലനായി അവളെ ഞെക്കിക്കൊല്ലുകയും ചെയ്യുന്നു. എന്നാൽ വൈകിയാണെങ്കിലും ഭാര്യയുടെ വിശ്വസ്തതയും സ്നേഹവായ്പും അയാൾ തിരിച്ചറിയുകയും ഇയാഗോയുടെ ദുഷ്ടലക്ഷ്യത്തിന് ബലിയാടാവുകയായിരുന്നു അവൾ എന്ന് മനസ്സിലാക്കുകയും ചെയ്യുന്നു.
കഥാപാത്ര നിരൂപണം
ഷെയ്ക്സ്പിയറുടെ മാനസപുത്രിമാരിൽ കുലീനതയും സ്വഭാവ മഹിമയും കൊണ്ട് മുൻനിരയിലാണ് ഡെസ്ഡിമോണയുടെ സ്ഥാനം. അവൾക്ക് ഒഥല്ലോയോടുള്ള സ്നേഹാധിക്യവും കൂറും നാടകത്തിന്റെ ആദ്യഭാഗത്തുതന്നെ ഷെയ്ക്സ്പിയർ വ്യക്തമാക്കുന്നുണ്ട്. സുന്ദരിയും സമ്പന്നയുമായ അവളുടെ കരംഗ്രഹിക്കാൻ സുന്ദരന്മാരും സമ്പന്നന്മാരുമായ കമിതാക്കൾ നിരവധി പേരുണ്ടായിരുന്നെങ്കിലും അവളുടെ മനോഗതി വേറൊരു വഴിക്കായിരുന്നു തിരിഞ്ഞത്. പുരുഷന്മാരുടെ ബാഹ്യപ്രകൃതിയേക്കാൾ മനോഗുണത്തിനായിരുന്നു ആ സാധ്വി പ്രാധാന്യം കല്പിച്ചത്. അങ്ങനെയാണ് മൂർവംശജനായ ഒഥല്ലോക്ക് അവൾ തന്റെ മനസ്സു പകുത്തു നല്കിയത്. പിതാവിന്റെ സ്ഥിരം സന്ദർശകനായിരുന്ന ഒഥല്ലോയുടെ വീരസാഹസിക കഥകൾ സ്ത്രീസഹജമായ കൗതുകത്തോടെ മണിക്കൂറുകളോളം കേട്ടിരിക്കുന്നത് അവൾക്കൊരു വിനോദമായിരുന്നു. ഒഥല്ലോയുടെ ജീവിതകഥ മുഴുവൻ കേൾക്കണമെന്നു വരെ ഒരിക്കൽ അവൾ ആഗ്രഹം പ്രകടിപ്പിക്കുകയുണ്ടായി.
അനുരാഗജന്യമായ ദൃഢചിത്തത ഡെസ്ഡിമോണയിൽ തെളിഞ്ഞു വിളങ്ങുന്നുണ്ട്. ഒഥല്ലോയുമായുള്ള തന്റെ രഹസ്യ വിവാഹം വിവാദവിഷയമായപ്പോൾ അവൾ സെനറ്റിൽ ഹാജരായി തന്റെ വാദമുഖങ്ങൾ ഉന്നയിക്കാനുള്ള ധൈര്യം കാട്ടി. ജീവന്റേയും വിദ്യാഭ്യാസത്തിന്റേയും പേരിൽ പിതാവിനോടുള്ള കടപ്പാട് അംഗീകരിച്ചുകൊണ്ടുതന്നെ ഭർത്താവിനോടുള്ള ഹൃദയബന്ധം (അതു പിതാവിനോടുള്ളതിനേക്കാൾ തുലോം ഉയർന്നതാണുതാനും) നിറവേറ്റാൻ തന്നെ അനുവദിക്കണമെന്ന് പകുതി വെല്ലുവിളിയായും പകുതി അഭ്യർഥനയായും അവൾ ആവശ്യപ്പെട്ടു. തന്റെ മാതാവ് അവരുടെ ഭർത്താവും തന്റെ പിതാവുമായ ബ്രബാൻഷ്യോയ്ക്കാണ് അവരുടെ പിതാവിനോട് ഉള്ളതിൽ കവിഞ്ഞ പരിഗണന നല്കിയതെന്ന വസ്തുത ചൂണ്ടിക്കാട്ടാനും അവൾ മടിച്ചില്ല. വിവാഹം കഴിഞ്ഞ് മധുവിധു ആഘോഷിക്കേണ്ട വേളയിൽ രാജ്യത്തോടുള്ള ഉത്തരവാദിത്തം നിറവേറ്റുന്നതിനുവേണ്ടി ഭർത്താവിനെ നിറഞ്ഞ ഹൃദയത്തോടെ യാത്രയാക്കാൻ അവളെ പ്രേരിപ്പിക്കുന്നതും അദ്ദേഹത്തോടുള്ള സ്നേഹാതിരേകമല്ലാതെ മറ്റൊന്നുമല്ല.
ഭർത്താവു തനിക്കു നല്കിയ തൂവാല നഷ്ടപ്പെട്ടെന്ന് മനസ്സിലാക്കിയ ഡെസ്ഡിമോണ ദുഃഖാകുലയാകുന്നതിന്റെ കാരണവും ഭർത്താവിനോടുള്ള സ്നേഹവായ്പു തന്നെയാണ്. ആ തൂവാല തനിക്ക് എത്രമാത്രം പ്രിയപ്പെട്ടതാണെന്ന് ഒഥല്ലോ വിവരിക്കുമ്പോൾ അവൾ ഭയം കൊണ്ടു മരിക്കാൻ തയ്യാറാവുന്നു. തൂവാലയോടൊപ്പം ഭർത്താവിന്റെ സ്നേഹവും നഷ്ടപ്പെടുമെന്നാണ് അവളുടെ ഉത്ക്കണ്ഠ. കോപാക്രാന്തനായി ഒഥല്ലോ മുറിയിൽ നിന്നു പോകുമ്പോൾ ഭർത്താവു തന്നെ സംശയിക്കാൻ തുടങ്ങിയിരിക്കുന്നുവെന്ന് അവൾ വിചാരിക്കുന്നതുപോലും മനസ്സില്ലാമനസ്സോടെയാണ്. ഒരു നിമിഷം ഭർത്താവിനെ കുറ്റപ്പെടുത്തുന്ന അവൾ അടുത്ത നിമിഷം ആത്മോപാലംഭത്തിൽ മുഴുകുന്നു. ഭർത്താവ് തന്നെ ശകാരിച്ചത് അദ്ദേഹം തന്നെ ഒരു ശിശുവായി കാണുന്നതു കൊണ്ടാണെന്നാണ് ആ നിർമ്മല മനസ്വിനിയുടെ വിചാരം. അവസാനം അവൾ ഭർത്താവിന്റെ അത്യാചാരത്തിനു വിധേയയായി ജീവൻ വെടിയുമ്പോൾ നിഷ്കളങ്കത ചിറകറ്റുവീണതോർത്ത് കണ്ണീർ പൊഴിക്കാനേ പ്രേക്ഷകർക്ക് കഴിയുകയുള്ളൂ. പാത്രസൃഷ്ടിയിൽ ഷെയ്ക്സ്പിയർ പ്രദർശിപ്പിച്ചിട്ടുള്ള അതുല്യമായ സർഗവൈഭവത്തിനുദാഹരണമാണ് ഡെസ്ഡിമോണ.
വിഭാഗം:ഷേക്സ്പിയറിയൻ കഥാപാത്രങ്ങൾ
ഷോർട്ട് മെസ്സേജ് സർ‌വീസ്
thumb|right|200px|മൊബൈൽ ഫോണിലെ ഒരു സന്ദേശം thumb|right|200px|ടെലിഫോണുകളിലെ കീ പാഡ്
ഫോണുകളിലും മൊബൈൽ ഫോണുകളിലും മറ്റും ചെറിയ രൂപത്തിലുള്ള സന്ദേശങ്ങൾ അയയ്ക്കുന്നതിനാണ് എസ്.എം.എസ്. എന്നു പറയുന്നത്. ഷോർട്ട് മെസ്സേജ് സർ‌വീസ് (S.M.S - Short Message Service) എന്നാണ്‌ ഇംഗ്ലീഷിൽ ഇതിന്റെ പൂർണ്ണ രൂപം. ലോകത്തെല്ലായിടത്തും എസ്.എം.എസ്. ന് ഒരേ രീതിയാണ്‌ അവലംബിക്കുന്നത്.
160 അക്ഷരങ്ങളാണ്‌ ഒരു സാധാരണ സന്ദേശത്തിലുണ്ടാകുക. ഇതിൽ കൂടുതൽ വരുന്ന സന്ദേശങ്ങൾക്ക് അധികനിരക്കുകൾ സേവനദാതാക്കൾ ഈടാക്കാറുണ്ട്. ആധുനിക ഉപകരണങ്ങളിൽ ഉപയോഗിക്കുന്നതുപോലെ എസ്എംഎസ്, റേഡിയോ മെമ്മോ പേജറുകളിലെ റേഡിയോ ടെലിഗ്രാഫിയിൽ നിന്നാണ് ഉത്ഭവിച്ചത്, അത് സ്റ്റാൻഡേർഡ് ഫോൺ പ്രോട്ടോക്കോളുകൾ ഉപയോഗിച്ചു. ഗ്ലോബൽ സിസ്റ്റം ഫോർ മൊബൈൽ കമ്മ്യൂണിക്കേഷൻസ് (ജിഎസ്എം) സീരീസ് മാനദണ്ഡങ്ങളുടെ ഭാഗമായി 1985 ൽ ഇവ നിർവചിക്കപ്പെട്ടിട്ടുണ്ട്. ആദ്യത്തെ ടെസ്റ്റ് എസ്എംഎസ് സന്ദേശം 1992 ൽ അയച്ചു ഇത് വാണിജ്യപരമായി നിരവധി സെല്ലുലാർ നെറ്റ്‌വർക്കുകളിലേക്ക് വ്യാപിച്ചു. ടെക്സ്റ്റ് ആശയവിനിമയത്തിനുള്ള ഒരു മാർഗമായി എസ്എംഎസ് ലോകമെമ്പാടും വളരെ പ്രചാരത്തിലായി. 2010 അവസാനത്തോടെ, ഏറ്റവും കൂടുതൽ ഉപയോഗിക്കുന്ന ഡാറ്റാ ആപ്ലിക്കേഷനാണ് എസ്എംഎസ്, ഏകദേശം 3.5 ബില്ല്യൺ സജീവ ഉപയോക്താക്കൾ അല്ലെങ്കിൽ 80% മൊബൈൽ ഫോൺ വരിക്കാർ(subscribers).
അവലംബം
വർഗ്ഗം:വാർത്താവിനിമയം
ഴാങ് ജാക്വിസ് ഡെസ്സാലൻ
ഹെയ്തിയിലെ രാഷ്ട്രീയ നേതാവായിരുന്നു ഴാങ് ജാക്വിസ് ഡെസ്സാലൻ സെപ്റ്റംബർ 20, 1758 – ഒക്ടോബർ 17, 1806). നിരക്ഷരനായ ഒരു അടിമയായിരുന്ന ഇദ്ദേഹം ഫ്രാൻസിന്റെ അധീനതയിൽ നിന്ന് ഹെയ് തിയെ സ്വതന്ത്രമാക്കുകയും 1804 മുതൽ 06 വരെ രാജ്യത്തിന്റെ ചക്രവർത്തിയായി ഭരണം നടത്തുകയും ചെയ്തു. തോട്ടം ജോലിക്കാരനായ ഒരു അടിമയുടെ മകനായി ഇദ്ദേഹം 1758-ൽ ജനിച്ചു. 1790-കളുടെ തുടക്കത്തിൽ ഫ്രഞ്ചുകാർക്കെതിരായി അടിമകൾ നടത്തിയ വിപ്ലവത്തിൽ ഇദ്ദേഹം പങ്കെടുത്തു. ഈവിധ പ്രവർത്തനങ്ങളിൽ നേതൃത്വം നല്കിയിരുന്ന ടൂസാൻ ലൂവെർട്ട് (Touss-aint L'Ouverture)വിന്റെ അനുയായി ആയിത്തീർന്നു ഡെസ്സാലൻ. 1803-ഓടെ ഫ്രഞ്ചുകാർ ക്കെതിരായി വിജയകരമായി വിപ്ലവം നയിക്കാൻ ഇദ്ദേഹത്തിനു കഴിഞ്ഞു. ഇതിന്റെ ഫലമായി 1804-ൽ ഹെയ്തി സ്വതന്ത്രയായി. 1804 ജനു. 1-ന് ഡെസ്സാലൻ ഹെയ് തിയിലെ ഗവർണർ ജനറലായി അധികാരമേറ്റു. തുടർന്ന് സെപ്.-ൽ ഴാങ് ജാക്വിസ് ഒന്നാമൻ എന്ന നാമത്തിൽ ചക്രവർത്തിയായി സ്വയം അവരോധിതനായി. ഇദ്ദേഹത്തിന്റെ നയങ്ങൾ നാട്ടിൽ ഏറെ ശത്രുക്കളെ സൃഷ്ടിച്ചു. തുടർന്നുണ്ടായ ഒരു കലാപത്തിനിടയ്ക്ക് 1806 ഒ. 17-ന് ഇദ്ദേഹം വധിക്കപ്പെട്ടു.
വർഗ്ഗം:1758-ൽ ജനിച്ചവർ വർഗ്ഗം: 1806-ൽ മരിച്ചവർ വർഗ്ഗം:സെപ്റ്റംബർ 20-ന് ജനിച്ചവർ വർഗ്ഗം:ഒക്ടോബർ 17-ന് മരിച്ചവർ
പട്ടിയുടെ ദിവസം
പട്ടിയുടെ ദിവസം (എ ഡോഗ്സ് ഡേ) മുരളി നായർ സംവിധാനം ചെയ്ത് 2001-ൽ പുറത്തിറങ്ങിയ രാഷ്ട്രീയ ആക്ഷേപഹാസ്യ ചലച്ചിത്രമാണ്‌. ആ വർഷത്തെ കാൻസ് അന്താരാഷ്ട്ര ചലച്ചിത്രമേളയിൽ Un Certain Regard വിഭാഗത്തിൽ പ്രദർശിപ്പിക്കുവാൻ അർഹത നേടിയ ചിത്രം 2001-ലെ ടോറാന്റോ അന്താരാഷ്ട്ര ചലച്ചിത്രമേളയിലും ചിക്കാഗോ അന്താരാഷ്ട്ര ചലച്ചിത്രമേളയിലും പ്രദർശിപ്പിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മുരളി നായർ സംവിധാനം ചെയ്ത ചലച്ചിത്രങ്ങൾ വർഗ്ഗം:കാൻസ് അന്താരാഷ്ട്ര് ചലച്ചിത്ര മേളയിൽ പ്രദർശിപ്പിച്ച മലയാളചലച്ചിത്രങ്ങൾ വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
1974-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
വർഗ്ഗം:മലയാളചലച്ചിത്രങ്ങൾ വർഷം അനുസരിച്ച് വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
ജോൺ മരിയ വിയാനി
ആർസിലെ വികാരി
230 ഇടവകക്കാരുണ്ടായിരുന്ന ആർസിലെ ഇടവക വികാരിയായി വിയാനി നിയമിക്കപ്പെട്ടത് അവിടത്തെ മുൻവികാരിയുടെ മരണത്തെ തുടർന്നാണ്. ആർസിൽ അദ്യമായെത്തിയ ദിവസം വഴികാണിച്ചു കൊടുത്ത അവിടത്തെ തൊഴിലാളി ബാലനോട്, "ആർസിലേക്കു നീ എനിക്കു വഴികാട്ടിത്തന്നു; സ്വർഗ്ഗത്തിലേയ്ക്ക് നിനക്കു ഞാൻ വഴികാട്ടിത്തരാം" എന്ന് അദ്ദേഹം പറഞ്ഞതായുള്ള കഥ പ്രസിദ്ധമാണ്. ഇടവകയിൽ പ്രവർത്തനം തുടങ്ങിയ അദ്ദേഹം, ഫ്രെഞ്ചു വിപ്ലവത്തിന്റെ ഫലമായുണ്ടായ ധാർമ്മിക-അലംഭാവം, കത്തോലിക്കാസഭയ്ക്കു വിനാശകരമായ മതപരമായ അജ്ഞതയിലേക്കു നയിച്ചതായി തിരിച്ചറിഞ്ഞു. ഞായറാഴ്ചകളിൽ ജനങ്ങൾ വയൽവേലയിലും, നൃത്തത്തിലും, മദ്യപാനത്തിലും മുഴുകിയിരിക്കുന്നതായി അദ്ദേഹം കണ്ടു. ഏറെനേരം കുമ്പസാരക്കുട്ടിൽ ചെലവഴിച്ച അദ്ദേഹം, ദൈവദൂഷണത്തേയും നൃത്തത്തേയും വിമർശിച്ച് പ്രസംഗങ്ങൾ നടത്തി. നൃത്തം ഉപേക്ഷിക്കാത്തവർക്ക് അദ്ദേഹം കുമ്പസാരക്കൂട്ടിൽ പാപമോചനം നിഷേധിച്ചു.
പാപമോചനകൂദാശയായ കുമ്പസാരത്തിനു കൊടുത്ത പ്രാധാന്യത്തിന്റെ പേരിൽ അദ്ദേഹം ശ്രദ്ധിക്കപ്പെട്ടു. ശീതകാലത്ത് 11-12 മണിക്കൂർ വീതവും വേനൽകാലത്ത് 16 മണിക്കൂർ വരേയും അദ്ദേഹം കുംബസാരകൂട്ടിൽ ചെലവഴിച്ചു.
ജീവിതവിശുദ്ധി
thumb|125px|left|ഫ്രാൻസിൽ ഒരു ഗ്രാമദേവാലയത്തിൽ വിയാനിയുടെ രൂപം തികഞ്ഞ തപോനിഷ്ഠയോടു കൂടിയ ജീവിതമാണ് അദ്ദേഹം നയിച്ചത്. "സ്വയം ദൈവത്തിനു സമർപ്പിക്കാൻ പൂർണ്ണസമർപ്പണത്തിന്റെ ഏകവഴിയേയുള്ളു" എന്നും "നമുക്കായി നാം പിടിച്ചു വയ്ക്കുന്ന ഇത്തിരി, നമുക്ക് കുഴപ്പങ്ങളും ദുഃഖങ്ങളും മാത്രമേ നൽകൂ" എന്നും അദ്ദേഹം പറഞ്ഞിരുന്നു. ഒന്നിനേക്കുറിച്ചും വിയാനി പരാതിപ്പെട്ടില്ല. അദ്ദേഹത്തിന്റെ ജീവിതവിശുദ്ധിയേയും, തപോനിഷ്ഠയേയും, ത്യാഗസന്നദ്ധതയേയും, ശിശുസഹജമായ നിഷ്കളങ്കതയേയും, ദൈവപരിപാലനയിലുള്ള വിശ്വാസത്തേയും കുറിച്ച് ഒട്ടേറെ കഥകളുണ്ട്. "മതാനുഭവത്തിന്റെ തരഭേദങ്ങൾ"(Varieties of Religious Experience) എന്ന രചനയിൽ പ്രസിദ്ധചിന്തകനും മനഃശാസ്ത്രജ്ഞനുമായ വില്യം ജെയിംസ് രേഖപ്പെടുത്തിയിട്ടുള്ള ഒരു കഥ ഇതാണ്:
തണുപ്പ് സഹിക്കാൻ ആർസിലെ വികാരിയ്ക്ക് തീരെ കഴിവില്ലായിരുന്നു. എങ്കിലും അതിൽ നിന്നു സ്വയം സംരക്ഷിക്കാനായി അദ്ദേഹം ഒന്നും ചെയ്തില്ല. ഒരു കടുത്ത ശീതകാലത്ത് മിഷനറിമാരിൽ ഒരാൾ വിയാനി ഇരുന്നു കുമ്പസാരിപ്പിച്ചിരുന്ന കുമ്പസാരക്കൂട്ടിനടിയിൽ ഒരു കൃത്രിമത്തറ (false floor) ഉണ്ടാക്കി അതിനു താഴെ ചൂടുവെള്ളം നിറച്ച ഒരു ലോഹക്കൂട് നിക്ഷേപിച്ചു. വിശുദ്ധനെ പറ്റിക്കുന്നതിൽ ആ സൂത്രം ഫലിച്ചു. വികാരഭരിതനായി അദ്ദേഹം പിന്നീട് ഇങ്ങനെ പറഞ്ഞു. "ദൈവം വളരെ നല്ലവനാണ്; ഈ വർഷം, ഇക്കണ്ട തണുപ്പൊക്കെ വന്നിട്ടും എന്റെ കാൽ ചൂടായിത്തന്നെയിരുന്നു."
അവലംബം
വർഗ്ഗം:1786-ൽ ജനിച്ചവർ വർഗ്ഗം: 1859-ൽ മരിച്ചവർ വർഗ്ഗം:മേയ് 8-ന് ജനിച്ചവർ വർഗ്ഗം:ഓഗസ്റ്റ് 4-ന് മരിച്ചവർ
വർഗ്ഗം:റോമൻ കത്തോലിക്കാസഭയിലെ വിശുദ്ധർ വർഗ്ഗം:കത്തോലിക്ക പുരോഹിതർ
നയീ കവിത
ഹിന്ദിയിലെ ഒരു കവിതാപ്രസ്ഥാനമാണ് നയീ കവിത. ദൂസരാ സപ്തകിന് (1951) ശേഷമുള്ള കാവ്യപ്രസ്ഥാനമാണ് ഇത്. 1943-ൽ താരസപ്തക് എന്ന പേരിൽ അജ്ഞേയ് എഡിറ്റ് ചെയ്ത് പ്രസിദ്ധീകരിച്ച ഏഴ് കവികളുടെ കാവ്യസമാഹാരത്തോടുകൂടിയാണ് ഹിന്ദി കവിതയിൽ 'പ്രയോഗവാദ്' എന്ന പരീക്ഷണ കാവ്യപ്രസ്ഥാനം ഉടലെടുത്തത്. ഈ പേരിനെച്ചൊല്ലി ഒട്ടേറെ വിവാദങ്ങളുമുണ്ടായി. വാസ്തവത്തിൽ 'പ്രയോഗവാദ'ത്തിനും 'നയീ കവിത'യ്ക്കുമിടയിൽ കൃത്യമായ ഒരു അതിർവരമ്പിടുക പ്രയാസമാണ്. 'പ്രയോഗവാദ'ത്തിലെ പല കവികളെയും കാവ്യസവിശേഷതകളെയും 'നയീകവിത'യിലും കാണാൻ കഴിയുന്നു എന്നതാണ് വസ്തുത.
'നയീ കവിത' എന്ന പേര് ആദ്യമായി പ്രയോഗിച്ചത് പ്രശസ്ത കവി അജ്ഞേയ് ആണ്. 1952-ൽ ലക്നൌ (Lucknow) റേഡിയോ പ്രഭാഷണത്തിൽ പ്രയോഗിച്ച ഈ പേര് പിന്നീട് 'നയീ കവിത' എന്ന തലക്കെട്ടോടുകൂടി 1953-ൽ നയേ പത്തേ എന്ന മാസികയിൽ ലേഖനമായി പ്രസിദ്ധീകരിച്ചു. ഈ മാസികയ്ക്ക് 'നയീ കവിത'യുടെ വളർച്ചയിൽ ഒരു പ്രധാന പങ്കുണ്ടായിരുന്നു. 1953-ൽ പുതിയ എഴുത്തുകാരുടെ ഒരു സ്ഥാപനമായ 'പരിമൾ' അലഹബാദ് യൂണിവേഴ്സിറ്റിയിൽ വച്ച് 'നയീ കവിത'യെക്കുറിച്ച് ഒരു സെമിനാർ സംഘടിപ്പിക്കുകയുണ്ടായി. ഇതിൽ പ്രസ്തുത വിഷയത്തെക്കുറിച്ച് ഭാരത്ഭൂഷൺ അഗർവാൾ, ജഗദീശ് ഗുപ്ത, രാംസ്വരൂപ് ചതുർവേദി എന്നിവർ പ്രബന്ധം അവതരിപ്പിച്ചിരുന്നു. പിന്നീട് 1954-ൽ അലഹബാദിൽ നിന്ന് ജഗദീശ് ഗുപ്തയും രാംസ്വരൂപ് ചതുർവേദിയും എഡിറ്ററായിക്കൊണ്ട് 'സാഹിത - സഹയോഗ്' എന്ന സഹകരണസ്ഥാപനം 'നയീ കവിത' എന്ന മാസിക പ്രസിദ്ധീകരിച്ചതോടുകൂടി നയീ കവിത അതിന്റെ പൂർണമായ അർഥത്തിൽ പ്രശസ്തമായി.
പുതുമയും സമകാല യാഥാർഥ്യത്തിന്റെ ചിത്രീകരണവും നയീ കവിതയ്ക്ക് വ്യത്യസ്തത പ്രദാനം ചെയ്തു. എങ്കിലും പ്രയോഗവാദി കവികളെയും നയീ കവിതകളുടെ കവികളെയും വേറിട്ട് തിരിച്ചറിയുക പ്രയാസമായിരുന്നു. (ഉദാ. താരസപ്തകിലെ ഗജാനൻ മാധവ് മുക്തിബോധ്, നേമിചന്ദ്ര ജെയ്ൻ, പ്രഭാകർ മാച്വേ, ഗിരിജകുമാർ മാഥുർ, അജ്ഞേയ്; ദൂസരാസപ്തകിലെ ഭവാനി പ്രസാദ് മിശ്ര, ശംശേർ ബഹാദുർ സിങ്, ധർമവീർ ഭാരതി തുടങ്ങിയവർ.) അതുകൊണ്ടുതന്നെ തീസരാ സപ്തകിന്റെ (1959) ആമുഖത്തിൽ നയീ കവിതയെക്കുറിച്ച് അജ്ഞേയ് നടത്തിയ പരാമർശം പ്രാധാന്യം അർഹിക്കുന്ന ഒന്നാണ്. അജ്ഞേയിന്റെ അഭിപ്രായത്തിൽ, 'നയീ കവിത'യിലെ പരീക്ഷണപരതയുടെ പ്രഥമബന്ധം ഭാഷയുമായിട്ടാണ്. "ഓരോ വാക്കും സമർഥമായി ഉപയോഗിക്കുന്നയാൾ അതിന് പുതിയ സംസ്കാരം കൊടുക്കുന്നു... പുതിയ കവിയുടെ നേട്ടത്തിന്റെയും സംഭാവനയുടെയും മാനദണ്ഡം ഇതായിരിക്കണം.'' അതേ സമയത്തുതന്നെ കവികൾ കേവലം വാഗ്ജാലങ്ങളിൽ അകപ്പെട്ടുപോകാതിരിക്കാൻ മുന്നറിയിപ്പും കൊടുത്തു. പ്രയോഗവാദ് കാവ്യത്തെ ഭാഷയുടെ ഒരു വൈശിഷ്ട്യമായി കണ്ടപ്പോൾ അതിനെ പുതിയ ശബ്ദഘടനയുടെ രൂപത്തിൽ നയീ കവിത ദർശിച്ചു.
ഇന്നത്തെ മാനവീയ വൈശിഷ്ട്യത്തിൽ നിന്നാണ് നയീ കവിത ഉടലെടുത്തതെന്ന് കാണാൻ കഴിയും. ഇറക്കുമതി ചെയ്ത മഹാനഗര സംസ്കാരത്തിന്റെ പ്രശ്നങ്ങളും പാർശ്വവത്കരിക്കപ്പെട്ട സാധാരണക്കാരന്റെ ക്ഷണികാനുഭൂതികളും ഇവ വിഷയീകരിക്കുന്നു. ഇക്കാരണത്താൽ തന്നെയാകണം ചില നിരൂപകർ ഛായാവാദോ(കാല്പനിക)ത്തര കാവ്യപ്രവണതകളെ നയീ കവിതയിൽ ഉൾപ്പെടുത്തണമെന്ന് അഭിപ്രായപ്പെടുന്നത്.
നയീ കവിതാപ്രസ്ഥാനത്തിന്റെ കേന്ദ്രബിന്ദു മനുഷ്യനാണ്. മാനുഷിക വ്യക്തിത്വത്തിന്റെ വികാസവും മനസ്സിന്റെ ആഴങ്ങളിലേക്കുള്ള പ്രയാണവും തുടരുന്നതോടൊപ്പം അവന്റെ രാഗ-വിരാഗാത്മകതകളെക്കുറിച്ച് അത് അന്വേഷിക്കുന്നു. അവന്റെ സാമൂഹികസാമ്പത്തിക ബന്ധങ്ങളെക്കുറിച്ച് ചർച്ച ചെയ്യുന്നു. സാധാരണക്കാരനായ പച്ചമനുഷ്യന്റെ കഴിവുകളും സാധ്യതകളും അത് വിശകലനം ചെയ്യുന്നു.
നയീ കവിതയിലെ കവികൾ ആധുനികതയിൽ വിശ്വസിക്കുന്നു. ആ ആധുനികതയിൽ ത്യജിക്കലിനെയും നിരാശതയെയും അപേക്ഷിച്ച് യാഥാർഥ്യമാണ് സമർഥിക്കപ്പെട്ടിട്ടുള്ളത്. ഈ യാഥാർഥ്യത്തിന്റെ സാക്ഷാത്കാരം വിവേകത്തിന്റെ അടിസ്ഥാനത്തിൽ നടത്തുന്നതാണ് കൂടുതൽ നീതിയുക്തമെന്ന് അവർ കരുതുന്നു. ഒപ്പം മനോവിശ്ളേഷണസിദ്ധാന്തത്തിന്റെയും കമ്യൂണിസത്തിന്റെയും ചില സവിശേഷതകളെ പുതിയ കവികൾ അംഗീകരിക്കുകയും ചെയ്യുന്നു. അനുഭൂതിയെ സത്യസന്ധമായി ആവിഷ്കരിക്കാൻ ഇക്കൂട്ടത്തിൽപ്പെട്ട കവികൾ ഇഷ്ടപ്പെടുന്നു. സുഖമായാലും ദുഃഖമായാലും, ആശയോ നിരാശയോ ആയാലും അവർ ഏറ്റുവാങ്ങാൻ തയ്യാറാണ്.
നയീ കവിത നിമിഷത്തിന് പ്രാധാന്യം നൽകുന്നു. തിരക്കുപിടിച്ച വർത്തമാനകാലത്തിൽ ഓരോ നിമിഷവും പ്രധാനപ്പെട്ടതാകുന്നു. ഏത് നിമിഷവും ചരിത്രത്തിൽ ഒരു വഴിത്തിരിവായേക്കാം. നിമിഷങ്ങൾക്ക് യുഗങ്ങളെത്തന്നെ മാറ്റിമറിക്കാനുള്ള ശക്തിയും സാധ്യതകളും കവികൾ കാണുന്നു.
ജീവിത പ്രവാഹത്തിൽ അതിന്റെ സന്ദർഭോചിതമായ ആവിഷ്കാരം നയീ കവിതയുടെ ഭാവതലമാണ്. ചരിത്രപരമായ കാഴ്ചപ്പാടിൽ നയീ കവിത 'സപ്തക്' കവികളുടെ മുന്നിലെ വികസിത രൂപമാണെന്ന് പറയുമ്പോൾ അർഥമാക്കുന്നത് അത് ഭാവബോധതലത്തിലും ആധുനിക യാഥാർഥ്യത്തിന്റെ തലത്തിലും തീർത്തും പുതിയ ദിശകളിലേക്ക് വിരൽചൂണ്ടുന്ന അനുഭൂതി പ്രദാനം ചെയ്യുന്നുവെന്നാണ്. ആയതിനാൽ അതിൽ ഛായാവാദത്തെപ്പോലെ പലായന പ്രവണതയില്ല. വർഗീയ ആഗ്രഹവുമില്ല.
രണ്ടാം ലോകയുദ്ധത്തിനുശേഷം ലോകത്താകമാനം വ്യാപിച്ച നിരാശയും മോഹഭംഗവും സൃഷ്ടിച്ച അനാസ്ഥ നയീ കവിതയിൽ വ്യക്തമായി കാണാം. മനുഷ്യന്റെ കാഴ്ചപ്പാടിൽ മാറ്റങ്ങൾ ഉണ്ടാകുകയും പാരമ്പര്യത്തോടും മറ്റും താത്പര്യക്കുറവ് അനുഭവപ്പെട്ടു തുടങ്ങുകയും ചെയ്തപ്പോൾ പാരമ്പര്യത്തെ നിഷേധിച്ചുക്കൊണ്ട് യാഥാർഥ്യങ്ങൾ തുറന്നടിക്കാൻ പുതിയ കവികൾ താത്പര്യം കാണിച്ചു. ജനവാദികളായ കവികളെയും നയീ കവിതയിൽ കാണാവുന്നതാണ്. ജനാധിപത്യത്തിന്റെ പൊള്ളത്തരങ്ങൾ അവർ യാതൊരു മടിയും കൂടാതെ തുറന്നുകാട്ടി. സുദാമാ പാണ്ഡേ 'ധൂമിലി'നെപ്പോലുള്ള കവികൾ ഇതിനുദാഹരണമാണ്. സൻസദ് സേ സഡക് തക് (പാർലമെന്റ് മുതൽ റോഡ് വരെ) അത്തരം ജനോന്മുഖത വ്യക്തമാക്കുന്ന പ്രതീകാത്മക കവിതയാണ്. വർത്തമാനകാല ജീവിതത്തിന്റെ പൊരുത്തക്കേടുകൾ, ആധുനിക ജീവിതാവബോധം, ജീവിതത്തിന്റെ അപരിചിതത്വം, ഏകാന്തത, മൂല്യത്തകർച്ച എന്നിവയെല്ലാം നയീ കവിതയുടെ വിഷയമാകുന്നു. സൗന്ദര്യബോധത്തിന്റെ കാര്യത്തിലും വ്യത്യസ്തത പ്രകടമാണ്. യാഥാർഥ്യത്തിൽനിന്നും വേറിട്ട സൗന്ദര്യസങ്കല്പം അവർക്കില്ല. യാഥാർഥ്യത്തിന്റെ ക്രിയാത്മക തത്ത്വങ്ങൾ സൗന്ദര്യമാനങ്ങളെ നിർധാരണം ചെയ്യുന്നു.
നയീ കവിതയുടെ മറ്റു പ്രധാന സവിശേഷതകളിൽ ചിലത് ഇവിടെ സംഗ്രഹിക്കുകയാണ്. യാഥാർഥ്യത്തിലൂന്നിയ അഹംവാദം, സ്വതന്ത്രമായ ആത്മാവിഷ്കാരത്തിന്റെ പ്രവണത, യാഥാർഥ്യത്തിൽ നിന്നും ദ്രവിതമായ ആക്ഷേപഹാസ്യപരമായ കാഴ്ചപ്പാട്, ചിത്രാത്മകമായ അച്ചടക്കമുള്ള കാവ്യശില്പം.
സച്ചിദാനന്ദ് ഹീരാനന്ദ് വാത്സ്യായൻ 'അജ്ഞേയ്', ഗജാനൻ മാധവ് 'മുക്തിബോധ്', നേമീചന്ദ്ര ജെയ്ൻ, ഭാരത്ഭൂഷൺ അഗർവാൾ, ഗിരിജാകുമാർ മാഥുർ, പ്രഭാകർ മാച്വേ, ശംശേർ ബഹാദൂർ സിങ്, ധർമവീർ ഭാരതി, ശകുന്തളാ മാഥുർ, നാഗാർജുൻ, നരേശ് മേഹ്ത്താ, ലക്ഷ്മീകാന്ത് വർമ, ഭവാനി പ്രസാദ് മിശ്ര്, കേദാർനാഥ് സിങ്, കേദാർനാഥ് അഗർവാൾ, സുദാമാ പാണ്ഡേ 'ധൂമിൽ', ജഗദീശ് ഗുപ്ത്, കീർത്തി ചൌധരി, രഘുവീർ സഹായ്, വിജയ്ദേവ് നാരായൺ സാഹി, കുംവർ നാരായൺ, സർവേശ്വർ ദയാൽ സക്സേന, ദുഷ്യന്ത് കുമാർ, മദൻ വാത്സ്യായൻ, അജിത് കുമാർ, രാജേന്ദ്ര കിശോർ, മലയജ്, വിപിൻ കുമാർ അഗർവാൾ, കൈലാസ് വാജ്പേയി എന്നിവർ നയീ കവിതാ പ്രസ്ഥാനത്തിലെ പ്രധാനപ്പെട്ട കവികളാണ്. ആധുനിക ഹിന്ദി കവിതയെ സമ്പന്നമാക്കിയവരിൽ ഇവരുടെ സംഭാവന മഹത്താണ്. വർഗ്ഗം:ഹിന്ദി സാഹിത്യം
സംവൃതി (ഗണിതം)
ഒരു ഗണത്തിലെ ഏത് രണ്ട് അംഗങ്ങളുടെമേൽ ഒരു ദ്വയാങ്കസംക്രിയ പ്രയോഗിച്ചാലും കിട്ടുന്ന ഉത്തരം ഗണത്തിലെ അംഗമാണെങ്കിൽ ദ്വയാങ്കസംക്രിയ ഗണത്തിനുമേൽ സംവൃതി പാലിക്കുന്നുവെന്ന് പറയുന്നു. ദ്വയാങ്കസംക്രിയകളുടെ ഒരു കൂട്ടത്തിലെ ഓരോ സംക്രിയയും ഗണത്തിനുമേൽ സംവൃതി പാലിക്കുന്നുവെങ്കിൽ സംക്രിയകളുടെ കൂട്ടവും ഗണത്തിനുമേൽ സംവൃതി പാലിക്കുന്നുവെന്ന് പറയാം.
S എന്ന ഗണത്തിനുമേൽ * എന്ന ദ്വയാങ്കസംക്രിയ സംവൃതമല്ലെന്ന് കരുതുക. * നു കീഴിൽ സംവൃതി പാലിക്കുന്നതും S അടങ്ങിയിരിക്കുന്നതുമായ ഏറ്റവും ചെറിയ ഗണത്തെ * നു കീഴിൽ S ന്റെ സംവൃതി എന്ന് വിളിക്കുന്നു.
അവലംബം
വർഗ്ഗം:ബീജഗണിതം
Abgeschlossenheit Działanie wewnętrzne
മിലേ സുർ മേരാ തുമാരാ
ദേശീയ അഖണ്ഡത, ഐക്യം എന്നിവ പ്രചരിപ്പിക്കുന്നതിനായി 1988 ൽ ഇന്ത്യയിൽ നിർമ്മിക്കപ്പെട്ട ഒരു വീഡിയോ ഗാനമാണ്‌ ഏക് സുർ (ഒരേ സ്വരം) അല്ലെങ്കിൽ മിലേ സുർ മേരാ തുമാരാ എന്ന് അറിയപ്പെടുന്നത്. ദൂരദർശനും ഇന്ത്യൻ വാർത്താവിനിമയ മന്ത്രാലയവും ചേർന്ന് "ലോക് സേവാ സഞ്ചാർ പരിഷത്തിന്റെ" പേരിൽ നിർമ്മിക്കപ്പെട്ട ഈ വീഡിയോ ഗാനത്തിന്റെ സംഗീതം നിർ‌വ്വഹിച്ചത് ലൂയിസ് ബാങ്ക്സും അശോക് പഥ്കെയും ആയിരുന്നു. ഗാനരചന പീയൂഷ് പാണ്ഡേയും ആയിരുന്നു. ജീവിതത്തിലെ നാനാ തുറകളിലുള്ള പ്രമുഖ വ്യക്തികൾ ഇതിൽ ചിത്രീകരിക്കപ്പെട്ടു. "സൂപ്പർ ഗ്രൂപ്പിൽ" പെടുന്ന സംഗീതജ്ഞർ,കായിക പ്രതിഭകൾ, ചലച്ചിത്ര താരങ്ങൾ തുടങ്ങിയവരായിരുന്നു അവർ.
നാനാത്വത്തിൽ ഏകത്വം എന്ന മഹത്തായ മുദ്രാവാക്യം ജനങ്ങളിൽ ഊട്ടിയുറപ്പിച്ച് അവരിൽ ഐക്യ ബോധവും അഭിമാനവും സൃഷ്ടിക്കാനുദ്ദേശിച്ചായിരുന്നു ഇത്തരമൊരു സംഗീത വീഡിയോ ഇറക്കിയത്. 1988 ലെ സ്വാതന്ത്ര്യ ദിനത്തിൽ ചുവപ്പ് കോട്ടയിലെ കൊത്തളത്തിൽ വെച്ചായിരുന്നു ഈ ഗാനം ആദ്യമായി പ്രക്ഷേപണം ചെയ്യപ്പെട്ടത്. പ്രധാനമന്ത്രിയുടെ പ്രസംഗത്തിന്റെ തൊട്ടുടനെയായിരുന്നു അത്. വൈകാതെ ഇന്ത്യയിലെ ജനലക്ഷങ്ങൾ ഈ ഗാനം നെഞ്ചോട് ചേർത്തു വച്ചു. ദേശീയ ഗാനത്തിന്റെ തൊട്ടടുത്ത സ്ഥാനം ഈ ഗാനം നേടുകയുണ്ടായി.
ഗാനത്തിന്റെ ഘടന
മിലേ സുർ മേരാ തുമാരാ എന്ന ഗാനം ചില സവിശേഷതകളുള്ളവയായിരുന്നു. അതിലെ ഒരു വാചകം പതിനാല് ഇന്ത്യൻ ഭാഷകളിൽ ആവർത്തിക്കപ്പെടുന്നു. "മിലേ സുർ മേരാ തുമാരാ ,തോ സുർ ബനേ ഹമാരാ" (എന്റെ സ്വരവും നിങ്ങളുടെ സ്വരവും ഒത്തുചേർന്നു നമ്മുടെ സ്വരമായ്) എന്ന വരിയാണ്‌ വിവിധ ഭാഷകളിൽ ആവർത്തിക്കുന്നത്. ഈ ഗാനത്തിലെ വരികൾ തനതു ലിപികളിലും മലയാളം ലിപിയിലും ചുവടെ കൊടുത്തിരിക്കുന്നു
==ഗാനത്തിൽ ചിത്രീകരിക്കപ്പെട്ട വ്യക്തികൾ ==
അവലംബം
വർഗ്ഗം:ദേശഭക്തി ഗാനങ്ങൾ
വടക്കൻ അയർലണ്ട്
അവലംബം
വർഗ്ഗം:യൂറോപ്യൻ രാജ്യങ്ങൾ വർഗ്ഗം:വടക്കൻ അയർലണ്ട് വർഗ്ഗം:പടിഞ്ഞാറൻ യൂറോപ്പ് വർഗ്ഗം:അയർലന്റ്
പ്രിൻസ് (സംഗീതജ്ഞൻ)
പ്രിൻസ് റൊജേഴ്സ് നെൽസൺ (ജനനം ജൂൺ 7, 1958 - മരണം ഏപ്രിൽ 21, 2016) ഒരു അമേരിക്കൻ സംഗീതജ്ഞനാണ്. അദ്ദേഹം പ്രിൻസ് എന്ന പേരിലാണ് സംഗീതാവിഷ്ക്കരണം നടത്തുന്നതെങ്കിലും മറ്റനേകം പേരുകളിൽ, പ്രത്യേകിച്ച് 1993 മുതൽ 2000 വരെ തന്റെ സ്റ്റേജ് നേയിമായി ഉപയോഗിച്ച ഉച്ചരിക്കാൻ കഴിയാത്ത ചിഹ്നത്തിലും അറിയപ്പെടുന്നു. 1993 മുതൽ 2000 വരെ അദ്ദേഹം സാധാരണയായി അറിയപ്പെട്ടത് മുൻപ് പ്രിൻസ് എന്നറിയപ്പെട്ട കലാകാരൻ എന്നായിരുന്നു.
ലോകമെമ്പാടുമായി 10 കോടി ആൽബങ്ങൾ വിറ്റഴിച്ച പ്രിൻസിനു 8 ഗ്രാമി അവാർഡും ഒരു ഓസ്കാർ ഒരു ഗോൾഡൻ ഗ്ലോബ് അവാർഡും ലഭിച്ചിട്ടുണ്ട്.
വർഗ്ഗം:1958-ൽ ജനിച്ചവർ വർഗ്ഗം:ജൂൺ 7-ന് ജനിച്ചവർ
കോന്നി
കേരളത്തിലെ‍ പത്തനംതിട്ട ജില്ലയിലെ ഒരു മലയോര മേഖലയാണ് കോന്നി. കോന്നി ആനക്കൂടിനും, റബ്ബർ പ്ലാന്റഷനുകൾക്കും പേരുകേട്ട സ്ഥലമാണ്.
ഗതാഗത മാർഗ്ഗങ്ങൾ
ഏറ്റവും അടുത്ത റയിൽവേ സ്റ്റേഷനുകൾ: ചെങ്ങന്നൂർ (35 കി.മി), തിരുവല്ല (40 കി.മി), ആവണീശ്വരം (23 കി. മി- കൊല്ലം ഭാഗത്തേക്ക് പോകുന്നതിന്)
ഏറ്റവും അടുത്ത വിമാനത്താവളങ്ങൾ: തിരുവനന്തപുരം (105 കി.മി), നെടുമ്പാശ്ശേരി അന്താരാഷ്ട്ര വിമാനത്താവളം(162 കി.മി)
റോഡ് മാർഗ്ഗങ്ങൾ
പുനലൂർ- പത്തനംതിട്ട- മൂവാറ്റുപുഴ സംസ്ഥാനപാത കോന്നിയെ മറ്റു പട്ടണങ്ങളുമായി ബന്ധിപ്പിക്കുന്നു. കോന്നി ഇതേ പാതയിലെ പ്രധാന പട്ടണങ്ങളായ പത്തനംതിട്ടയിൽ നിന്ന് 10 കിലോമീറ്റർ അകലെയായും പത്തനാപുരത്തു നിന്നു 16 കിലോമീറ്റർ അകലെയായും സ്ഥിതി ചെയ്യുന്നു.
കോന്നി- കല്ലേലി- അച്ചൻകോവിൽ റോഡ്- പുതുതായി പുനർനിർമ്മിക്കുന്ന ഈ റോഡ് ശബരിമലയിൽ നിന്ന് തമിഴ് നാട്ടിലെ തെങ്കാശിയിലെത്താനുള്ള എളുപ്പ മാർഗ്ഗമാണു (ഏകദേശം 21 കിലോമീറ്റർ ലാഭം). ഇത് ചിറ്റാർ-അച്ചൻകോവിൽ റോഡ് പദ്ധതിയുടെ ഭാഗമാണു. ഈ റോഡ് സഹ്യപർവത വനമേഖലയിലൂടെ കടന്നു പോകുന്നതിനാൽ യാത്രക്കാർക്ക് കൗതുകകരമായ കാഴ്ചകൾ കാണാനാകും. അച്ചൻകോവിൽ കോന്നിയിൽ നിന്ന് 38 കിലോമീറ്റർ അകലെയായി സ്ഥിതി ചെയ്യുന്നു.
കോന്നി- ചന്ദനപ്പള്ളി റോഡ്- കോന്നിയിൽ നിന്ന് ഈ റോഡ് മാർഗ്ഗം ജില്ലയിലെ പ്രധാന പട്ടണങ്ങളായ അടൂരും പന്തളത്തും എത്താം. മാർഗ്ഗരേഖ: കോന്നി-വാഴമുട്ടം-വള്ളിക്കോട്-ചന്ദനപ്പള്ളി-കൊടുമൺ-അടൂർ--24 കിലോമീറ്റർ; കോന്നി-വള്ളിക്കോട്-കൈപ്പട്ടൂർ-തുമ്പമൺ-പന്തളം---22 കിലോമീറ്റർ
കോന്നി-തണ്ണിത്തോട്-ചിറ്റാർ- ഇത് ശബരിമലയിലെത്താനുള്ള എളുപ്പ മാർഗ്ഗമാണു.
കോന്നി പബ്ളിക് ലൈബ്രറി
ആർഎച്ച്എസിനു സമീപം പ്രവർത്തിച്ചിരുന്ന ലൈബ്രറി പിന്നീട് പൊലീസ് സ്റ്റേഷനു സമീപത്തേക്കു മാറ്റി.ഇപ്പോൾ എ ഗ്രേഡ് ലൈബ്രറിയായി സ്ഥാനക്കയറ്റം കിട്ടുകയും 20,000ൽ പരം പുസ്തക ശേഖരവും ഉണ്ട്. കരിയർ ഗൈഡൻസ്, ബാലവേദി, യുവജനവേദി, വനിതാ വേദി എന്നിവയും ലൈബ്രറിയുടെ ഭാഗമായി പ്രവർത്തിക്കുന്നു. 2021 മേയ് 25ന് 81 വർഷം പൂർത്തിയാക്കി. പബ്ലിക്ക് ലൈബറി പ്രസിഡന്റായി സലിൽ വയലാത്തലയും, സെക്രട്ടറിയായി എൻ.എസ് മുരളീമോഹനനും പ്രവർത്തിക്കുന്നു. ഒൻപത് അംഗ നിർവാഹക സമിതി നിലവിലുണ്ട്.
ഫുഡ് റിസർച്ച് ഇൻസ്റ്റിറ്റ്യൂട്ട് (CFRD)
കേന്ദ്ര സഹായത്തോടെ കോന്നിയിൽ പ്രവർത്തിക്കുന്നു.
സ്കൂളുകൾ
.  M. K. ലതാ മെമ്മോറിയൽ പബ്ലിക്        സ്കൂൾ, ഐരവൺ. കോന്നി. (ICSE)
കോന്നി പോലീസ് സ്റ്റേഷൻ
കോന്നി പോസ്റ്റ് ഓഫീസ് റോഡിൽ സ്ഥിതിചെയ്യുന്നു. ഫോൺ നമ്പർ 0468-2242236. ഗവ: എൽ പി സ്കൂളിനും ഗവ: ഹൈ സ്കൂളിനും ഇടയിലായിട്ടാണ് സ്ഥാനം.
പുറത്തേക്കുള്ള കണ്ണികൾ
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ഫന്റാസ്മഗോറി
ഫന്റാസ്മഗോറി  1908-ലെ ഒരു ഫ്രഞ്ച് ആനിമേഷൻ ചിത്രമാണ്. എമിലി കോൾ എന്നയാളാണ് നിർമ്മാണവും സംവിധാനവും ചെയ്തത്. പല ചലച്ചിത്ര ചരിത്രകാരന്മാരും ഇതിനെ ആനിമേഷൻ ഉപയോഗിക്കുന്ന ആദ്യ കാർട്ടൂൺ സിനിമയായാണ് കണക്കാക്കുന്നത്.
വിവരണം
thumb|യുവാവായിരുന്ന എമിലി കോൾ ലളിതമായ വരകൾ കൊണ്ടുള്ള ഒരു കോൽ രൂപം സഞ്ചരിക്കുന്നതും രൂപം മാറുന്ന പല വസ്തുക്കളെയും കണ്ടുമുട്ടുന്നതുമാണ് കഥാതന്തു. ചിത്രകാരന്റെ കൈകൾ പ്രത്യക്ഷപ്പെടുന്ന സീനുകളും ചിത്രത്തിലുണ്ട്. ഒരു കോമാളിയും ഒരു മാന്യനുമാണ് പ്രധാന കഥാപാത്രങ്ങൾ.
അപ്പോഴേയ്ക്കും വിസ്മൃതമായിരുന്ന ഇൻകൊഹറന്റ് പ്രസ്ഥാനത്തിന് ഒരു ശ്രദ്ധാഞ്ചലിയാണ് ഈ ചിത്രം. ചിത്രത്തിന്റെ പേർ പത്തൊൻപതാം നൂറ്റാണ്ടിന്റെ മദ്ധ്യകാലത്തുണ്ടായിരുന്ന ഫന്റാസ്മോഗ്രാഫ് എന്ന ഭിത്തികളിൽ ചിത്രങ്ങൾ തെളിയിച്ചിരുന്ന ഒരുപകരണത്തെ സൂചിപ്പിക്കുന്നു.
ചരിത്രം
എമിലി കോൾ "ഫന്റാസ്മഗോറി " എന്ന ചിത്രത്തിനുവേണ്ടി 1908 ഫെബ്രുവരി മുതൽ മേയ് മാസം വരെയോ ജൂൺ മാസം വരെയോ ജോലി ചെയ്തു. നീളം കുറവേയുള്ളൂവെങ്കിലും ബോധാവസ്ഥയുടെ ഒഴുക്ക് എന്ന ശൈലിയിൽ ധാരാളം ഘടകങ്ങൾ ഇതിൽ ഉൾപ്പെടുത്തപ്പെട്ടിട്ടുണ്ട്.
1908 ആഗസ്റ്റ് 17-നാണ് ചിത്രം പുറത്തിറങ്ങിയത്.
നിർമ്മാണം
ചിത്രങ്ങൾ പേപ്പറിൽ വരച്ച ശേഷം നെഗറ്റീവ് ഫിലിമിൽ പകർത്തിയാണ് ചലച്ചിത്രം നിർമിച്ചത്. ഇതു മൂലമാണ് ബ്ലാക്ക് ബോർഡിൽ വരച്ച മാതിരിയുള്ള ലക്ഷണം ചിത്രത്തിനുള്ളത്.
700 നിശ്ചല ചിത്രങ്ങൾ രണ്ടു പ്രാവശ്യം വീതം ക്യാമറയിൽ പകർത്തിയാണ് ചലച്ചിത്രം നിർമിച്ചത്. ജെ. സ്റ്റുവാർട്ട് ബ്ലാക്ക്ടൺ എന്നയാളുടെ "ചോക്ക് ലൈൻ എഫക്ട്"; ജോർജസ് മെലിയാസിന്റെ, സ്റ്റോപ് ട്രിക്ക് എന്നിവ ഈ ചിത്രത്തിൽ ഉപയോഗിച്ചിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:1908-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഫ്രഞ്ച് ചലച്ചിത്രങ്ങൾ വർഗ്ഗം:നിശ്ശബ്ദചലച്ചിത്രങ്ങൾ വർഗ്ഗം:അനിമേഷനുകൾ
ഷാവൂത്ത്
യഹൂദമതത്തിലെ ഒരു പ്രമുഖ വിശേഷദിനമാണ് ഷാവൂത്ത് (Shavuot). ഹീബ്രൂ കലണ്ടറിലെ സിവാൻ മാസത്തിലെ ആറാം ദിവസം ഇത് ആഘോഷിക്കപ്പെടുന്നു. സീനായി മലയിൽ വെച്ച് യഹോവ ഇസ്രായേൽ ജനത്തിന് ന്യായപ്രമാണ ഗ്രന്ഥമായ തോറ നൽകിയതിനെ ഈ ദിനത്തിൽ അനുസ്മരിക്കുന്നു.
ഷാവൂത്തിന്റെ തീയതി പെസഹയുമായി നേരിട്ട് ബന്ധപ്പെട്ടിരിക്കുന്നു. ഒമേറിന്റെ(കറ്റകളുടെ) എണ്ണമെടുക്കൽ അവസാനിക്കുന്ന ദിനമാണിത്. പെസഹയുടെ രണ്ടാം ദിവസം മുതൽ ആരംഭിക്കുന്ന കറ്റകളുടെ എണ്ണമെടുക്കൽ അവസാനിക്കുന്ന ദിനം ഷാവൂത്ത് പെരുന്നാളായി ആചരിക്കണമെന്ന് തോറ അനുശാസിക്കുന്നു. തോറ ലഭിക്കുന്നതിനായി 49 ദിവസം (7 ആഴ്ചവട്ടം)കാത്തിരുന്നതിനെ പുനരാവിഷ്കരിക്കുന്നതിനാണ് ഈ കറ്റയെണ്ണൽ നടത്തുന്നത്. ഷാവൂത്ത് എന്ന വാക്കിന്റെ അർത്ഥം ആഴ്ചകൾ എന്നാണ്. പെസഹായ്ക്കു അൻപതാം ദിവസം (49 ദിവസങ്ങൾക്ക് ശേഷം) ആഘോഷിച്ചിരുന്നതിനാൽ 'അൻപതാം ദിനം' എന്നർത്ഥമുള്ള പെന്തിക്കൊസ്തി എന്ന പേരിലും ഷാവൂത്ത് അറിയപ്പെട്ടിരുന്നു.
അവലംബം
വർഗ്ഗം:യഹൂദമതത്തിലെ വിശേഷദിനങ്ങൾ
തുലിപ് ജോഷി
ഒരു ഇന്ത്യൻ ചലച്ചിത്ര നടിയാണ് തുലിപ് ജോഷി (ജനനം: 11 സെപ്റ്റംബർ 1979). ഹിന്ദി, കന്നഡ, മലയാളം, തെലുങ്ക് ഭാഷ ചിത്രങ്ങളിൽ തുലിപ് അഭിനയിച്ചിട്ടുണ്ട്.
ആദ്യകാലജീവിതം
2000 ലാണ് തുലിപ് ഫെമിന മിസ് ഇന്ത്യയിൽ പ്രവേശിച്ചത്. പക്ഷേ വിജയികളുടെ പട്ടികയിൽ തുലിപ്ന് ഇടം നേടിയില്ല. എന്നിരുന്നാലും പല പരസ്യ ഏജൻസികൾ തുലിപിനെ ശ്രദ്ധിച്ചിരുന്നു. വലിയ ബ്രാൻഡുകൾക്കായി (പോണ്ട്സ്, പെപ്സി, സിയാറാം, ബിപിഎൽ, സ്മിർനോഫ്, ടാറ്റ സ്കൈ മൊബൈൽ ടിവി മുതലായവ) നിരവധി പരസ്യ കാമ്പെയ്‌നുകളിൽ തുലിപ് പ്രത്യക്ഷപ്പെട്ടു. നുസ്രത്ത് ഫത്തേ അലി ഖാന് ആദരാഞ്ജലി അർപ്പിച്ച വീഡിയോയിലും തുലിപ് പ്രത്യക്ഷപ്പെട്ടു.
ചലച്ചിത്ര ജീവിതം
തുലിപ് ജോഷി ആകസ്മികമായാണ് സിനിമകളിൽ പ്രവേശിച്ചത്. സംവിധായകൻ യഷ് ചോപ്രയുടെ മകൻ ആദിത്യ ചോപ്രയുടെ വധുവിന്റെ സുഹൃത്തായിരുന്നു തുലിപ്. അവരുടെ വിവാഹ പരുപാടിയിൽവെച് വീട്ടുകാർ അവളെ ശ്രദ്ധിക്കുകയും ഒരു ഓഡിഷന് ഹാജരാകാൻ ആവശ്യപ്പെടുകയും ചെയ്തു. തുടർന്ന് തുലിപ് മേരെ യാർ കി ഷാദി ഹായ് എന്ന സിനിമയിൽ അഭിനയിച്ചു. ഹിന്ദിയിൽ പ്രാവീണ്യമില്ലാത്ത തുലിപ് ഹിന്ദി ഭാഷയിൽ പരിശീലനം നേടുകയും, ഫിറോസ് ഖാന്റെ സ്റ്റുഡിയോയിലും അഭിനയിച്ചു. അത്തരം പാരമ്പര്യേതര നാമമുള്ള ഒരു നായികയെ സ്വീകരിക്കാൻ പ്രേക്ഷകർക്ക് ബുദ്ധിമുട്ടുണ്ടാകാമെന്നതിനാൽ, തുലിപിന്റെ പേര് കൂടുതൽ ഇന്ത്യൻ ഭാഷയിലേക്ക് മാറ്റാൻ ചലച്ചിത്ര പ്രവർത്തകർ തുലിപിനെ ഉപദേശിച്ചു. തുലിപ് സഞ്ജന എന്ന പേര് തിരഞ്ഞെടുത്തു. ആ ചിത്രത്തിൽ അഞ്ജലി എന്ന കഥാപാത്രത്തെയാണ് തുലിപ് അവതരിപ്പിച്ചത്. ആ ചിത്രം തികച്ചും വിജയകരമായിരുന്നു.